url: =Leitunga tualthat mi minthangte ~ Pau Tun Thang :: ZOMI DAILY\nposted on 1 April 2015 at 12:53 pm Lomkholna: Article, Pautunthang\nLeitunga tualthat mi minthangte\nLeitungah kithahna om den phial mai hi. Ahizongin leitung bupah a thangzo tak tak tam lo hi. Leitung history ah aki langzo kithahna te pen zong lip khap huai mah mah mawk hi. Tualthahna tawh kisai thu kan ten tualthat te a tuam tuam in khen uh hi. Tua teng lak pan a a mulkim huai leh a lipkhap huai pen Sadistic Killers ahi hi. Sadist cih thumal pen Marquis De Sade min tap a kiphuak hi deep hi. Hih Sadistic killer ten mi a thah ciangun khatbek that lo in ban pai sak uh hi. Tuamanin Sadistic Serial Killer kici se hi. A lungsim uah mithah ding a om ciangin zon cihtak mah in zong uh hi. Sadistic Serial Killers minthang mi 10 te tangthu tam lo hong gen ning.\n1. Gilles de Rias: Gilles de Rias pen kum 1404 in French mi lian innkuan sung pan piang hi. A tungin St. Joan of Ark nuaiah galkap captain sem hi. Kido a bei ciangin naupang thah hong kipan ta hi. A mi thah zah lian kician taka theih hi keimahleh 200-600 kiim pha dingin ki ummawh hi. A mi thah te pen kum 10-20 kikal hi pen hi. Amah a huh ding nungzui thum nei hi. Tua ten pasalno te zol in a innsungah lut pih uh hi. Aman tua naupangte bawlsia in that ziau ziau lel hi. Naupang a thah ding ciangin buan(rape) masa phawt hi. Tua khitciangin temta hiam mah mah khat tawh a gawlgui uh at tat hi. Sisan hong phulkhi kithehsak in nuamsa mah mah hi. A thah khitciang kisik in kah cihtakin kap kawm in thungen hi. Ahizongin a lungsimah mithah ding a om ciangin om mawk thei lo in that kik veve hi. Gilles de Rias pen kiman in a nuntak sung jail a om dingin thu kikhensak hi.\n2. Richard Trenton Chase: Richard pen 23rd May 1950 in America gamah piang hi. Kha khat sungin mi guk bang that man hi. A mi thah te a sisan dawn in a sa ne hi. Tua dana sisan a dawn manin ‘vampire of sacramento’ cih min kiphuahsak tawm hi. Tuabanga mihing sisan a dawnna hang pen dawn lo hileh Nazi ten zatui bawl nangin amah zang ding cih ngaihsutna a neih man hi. Richard ki man gas tawh uk lup dingin thukikhen hi. Jail ah a om sungin midangten lau uh hi. Tua man in amah leh amah kithat dingin genpih uh hi. December 26, 1980 in Jail sungah a sisa in kimu hi. A sihna hang pen a zatui neek dinga doctor te piak pen khawl in khatvei in a vek in a neek man hi.\n3. Jeffrey Dahmer: Amah pen kum 1960 in piang hi. A meel et in a migi mah mah ding tawh kibang hi. Kum 1978-1991 kikal sungin pasal tingteng 17 that man hi. Pasal tawvang zuakte pawl a inn ah paipih in zu pia kham in that hi. Pawlkhat bang sex zatpih masa phawt zawzen vial hi. A sa te uh sat zan in pawlkhat bang ne thei zel hi. Pawlkhat pen fridge khawngah koih se hi. Amah zong kithei khia in kiman hi. A kimat in a inn nuaiah mihing luguh leh a fridge sunga mihing sate zong kimu hi. Amah pen kum 937 sung jail om dingin thu kikhensak hi. November 28, 1994 kumin a jail ompih midang ten satlum uh hi.\n4. Albert Fish: Albert Fish pen kum 1870 a piang ahi hi. Naupang 100 val bang bawlsia in nga val that hi. A mi thah te a thah tak tak ma in bawlsia gawp dikdek phawt hi. Tua khitciang temta tawh dawtlum hi. A sate at nen in thuk khawngah em in ne hi. Jail ah a om laitak a nu va pai hi. A nu kiangah a thugenna ah mihing sae m min limas pen ci hi. Hihpa pen lan mah mah zaw lai hi. A mi thah a si khin te natawm mawhpih zen hi. Kiman in a si dingin vai kihawmsak hi. A kithah ciangin a kengah phim tampi kiphum kimukhia hi. Amah pen min tuam tuam kiphuahsak hi. Tua te “The Grey Man”, “The werewolf of Wysteria” leh “The Brooklyn Vampire” cih khawng peuh hi.\n5. Andrei Chikatilo: Amah pen Ukraniam mi hi in kum 1936 in piang hi. “The Butcher of Rostov” cih khawng leh “The Red Ripper” cih khawng tawh kithei zaw hi. Kum 1978-1990 kikal sungin naupang leh numei 53 that man hi. A mi thah te bawlsia in buangawp hi. December 22, 1978 in Russia gam Rostov khua ah numeino kum 9 a pha pan khat a inn ah zawl in buan sawm hi. Ahizongin numeino nu kitom gawp ahihmanin that zaw vet hi. Kiman in thah dingin thu kikhen hi. Aman Russian President Boris Yeltsin kiangah mawh maina tam veipi ngen hi. Ahizongin a mawhna ki maisak tuan lo hi. February 14, 1994 in kikaplum hi.\n6. Joachim Kroll: Amah pen German mi hi in kum 1933 in piang hi. The Rhur Cannibal cih khawng leh The Duis Burgh Man Eater cih khawng peuh in miten theizaw uh hi. Mi 13 that in a sa ne ngiat hi. A kimat in a bel sungah mihing sa kihuan zong kimu hi. A fridge ah mihing sa zong om lai hi. A tuisia paihna ah mihing gilpi khawng zong kimu ci hi. Ama tungtang ni 151 sung ki ngaihsun hi. A nuntak sung khepkua jail ah om dingin thukikhensak hi. Kum 1991 in a omna jail sungah si hi.\n7. Dennis Rader: Kum 1945 a piang Denis Rader pen American serial killer ahi hi. Kum 1974-1991 sungin mi 10 that hi. Amah pen BTK killer cih tawh miten thei uh hi. A khiatna pen Bind, torture, kill cihna ahi hi. A mi thah dingte a lung-ap na dingin vat pai phot hi. Tuaciangin khau tawh hen cip hi. Mi thah cianga silh ding puan khat tuam neih hi. Tua mithah puan silh in a mithah dingte lung-am a hong tei kik ciangun a gawl mek hi. Tuabang dan in hih in a tawpna ah that hi. Amah pen kiman in a nuntak sung tawn tung jail a om dingin thukikhen hi. Tun zong jail sungah om lai ding hi.\n8. John George Haig:Amah pen July 24, 1909 in England gamah piang hi. The acid Bath Killer cih tawh miten thei uh hi. Mi 9 that ahihmanin kiman hi. Numei upa lam deuhte khem in zi in nei masa phot hi. A ziten a lungsim teng a piak khit ciangin Life Insurance bawl pih in ama’ min koih hi. Tua khit ciangin thatin aman sum leh pail eh gamh khempeuh ngah thei hi. A mithah luang pen barrel sungah sulphuric acid tuiah diah hi. August ni 10, 1949 in thu kikhensak in Albert Pierrepoint in khailum hi.\n9. Javed Iqbal Mughal: Amah pen Pakistani mi hiin Lahore ah kum 1956 in piang hi. Kha 18 sungin kum 18 nuailam mi 100 val that man hi. A mi thahte a mawk thah hi lo in buan ngiat ngiat lai hi. A mithah luang pen barrel sungah hydrochloric acid tawh diah in a muat khit ciang tuisia paihna ah bua hi. Kum 1998 june kha in kiman hi. A kimat in amah ki phasak in mi 100 a that pa hi ing ciin awng gemgam hi. A tungthu kivaihawm in khailup dingin thu kikhensak hi. Za vei khailum ding in a sa pen mun 1000 bang suah in ki-at nen ding ki sawm hi. Ahizongin a kikhailup ma October ni 7, 2001 in a omna jail a lupna puan nuaiah a sisa in kimu hi.\n10. Ted Bundy: Amah pen 24th November, 1946 in piang hi. Kum 1974-1978 sungin mi 3o val that man hi. Numei khatguak a vaak te a car sungah sam lut in buan masa hi. Tua khitciang siktukilh dawhna tawh a tal ah khensuk in that hi. Ama mi thah a luang kimu kik te a luguh kitam hi. Kiman in siamloh kitangsak a January ni 24, 1989 in electric chair ah kithat hi.\nHih a tunga i gen mithat ten bel mithah nuamsa zung zung uh hi. Mithah ding nei kei le uh a annkam uh bang limlo liang hi. A ci bang uh liing thei phial mawk hi. Mi a thah ciangun nuamsa in kipak mah mah uh hi. Mi gamah pen mawhna bawl khatpeuh ki mawk koih het lo hi. A mawhna uh tawh kituak in thukhenna om hi. Kum 937 sung jail om ding cih leh a nuntak sung khep kua jail om dinga thu kikhente khawng ngaihsun leeng hai vai phial hi. Ahizongin thukhen ten a mawhna uh tawh kizui a a thukhenna uh hi mawk hi. Tua hun ma in si phial le uh zong a luang leh guh pen a hun a cin masiah a innkuanpih ten lakhia thei lo ding cihna hi.\nMizo Hotel Pui\nPrevious: Catholic Pawlpi in Laisiangtho behlap lo hi, akipsak hizaw hi ~ Rev. Fr. Damian Dal\nNext: Zomi te lungsim nam 25 pha ei koi ah?


timestamp: atn

url: =Top Cabins in Fumel in 2020 | Expedia\nFumel Cabins Fumel Cabins\nSearch Cabins in Fumel\nCheck prices on Cabins in Fumel\nFeatured Cabins in Fumel\nSituated in Lauzerte, this cabin is within 1 mile (2 km) of Pilgrim's Garden, Place des Cornieres and Church of Saint-Barthelemy. Montcuq Tower is 6.9 mi (11.1 ...…Situated in Lauzerte, this cabin is within 1 mile (2 km) of Pilgrim's Garden, Place des Cornieres and Church of Saint-Barthelemy. Montcuq Tower is 6.9 mi (11.1 ...WWW…\nSave Cosy Holiday Home in Castelnaud-la-chapelle to your lists\nParc les Marrons, Les Escloux, Castelnaud-la-Chapelle, Nouvelle-Aquitaine\nSituated in a rural location, this cabin is within 6 miles (10 km) of Écomusée de la Noix, Chateau de Castelnaud and Chateau des Milandes. Gardens of Marqueyssac ...…Situated in a rural location, this cabin is within 6 miles (10 km) of Écomusée de la Noix, Chateau de Castelnaud and Chateau des Milandes. Gardens of Marqueyssac ...WWW…\nCabins in Monsempron-Libos\nCabins in Montayral\nCabins in Cuzorn\nCabins in Saint-Vite\nCabins in Saint-Front-sur-Lemance\nCabins in Soturac\nFalkensteiner Hotel & Spa IaderaBeach House Suites by the Don CeSarHotels in CambridgeDomus Del Corso Flaminio Hotels near Fisherman's Village PlazaHotels in Bodmin MoorThe Hotel VictoriaNanit Rooms IbizaHarmony Suites Monte CarloResidence Inn by Marriott Daytona Beach OceanfrontHotels with Babysitting Services in ChichesterTravelodge UK Hotels in BedlingtonLodges ChippenhamHotels near M & D's Scotland Theme ParkHotels in FourwaysHoliday Inn Express BrooklynHotel ArupinumMontempo Apparthotel Strasbourg GareHotels in LinlithgowBENSIMON apartmentsThe BeachesCabins Saint-Igest\nFlights from Glasgow to BelfastFlights from Bournemouth to GeronaFlights to PapenburgFlights from Miami to MontrealFlights from Vilnius to Amsterdam


url: =ZI LEH PASAL ZON PILVANHUAI. Agelh – Sawmlian Thomte - Laibu Saal\nHome > Untagged ZI LEH PASAL ZON PILVANHUAI. Agelh – Sawmlian Thomte\nZI LEH PASAL ZON PILVANHUAI. Agelh – Sawmlian Thomte\nZI LEH PASAL ZON PILVANHUAI\nAgelh – Sawmlian Thomte\nMinam khangto masate mah bangin tuhun ciangin Zomite lakah kitenna kibaih ngaihsut mahmah a, tua sangin kikhenna kibaih ngaihsutzaw lai tawh kibang hi. “Amah bang hi tuan?” “Amau nupa zong hua bang lel hi uh a…” cih ding, a sia lama ngaihsutna a om ding lauhna tawh bangcik hiam pana ka vei thu pen tu-in, a phattuampih ding, zi leh pasal tawh kisai a theihhuai a thei lo, a thei nuamte adingin manphatna a neih khak leh ciin, “a lel nuam singta’n bangbang a lel zong” ciin hih thu kong gelhkhia hi.\nKitenna pen Pasian in pha a sak leh a bawl, a patkhiat ahi hi. Tua ahih manin a kipatna i ngaihsut ciangin dau ngaihsut leh thupisimloh theih hi lo hi. Zi leh pasal ding zong ei tawh a kituak mah, ei tawh a ki-it, a kilem thei ding mah, hong theisiam a, hong huh thei ding mah neih ding kisam hi.\nPasal hoih lo neihna hang a numei nungsang lam buaina pen tam lua lo tawh a kibat hangin, zi gina lo hang a pasal innkuan sung buaina pen tam mahmah a, Lai Siangtho in, ‘zi hoih mute na manpha mu, suangmanpha sangin manphazaw’ a cih laitakin, a hoih lo neih sangin innkhum tunga tangten hoihzaw cih leh zi hoih lo neih pen guh natna nei tawh kibang banah a theu thei lo guah bang hi, na ci a, pasal/innkuan tampi tua bang dinmunah om hi. Tua ahih manin pasalte in ngaihsut ding ah, “Ka zi (ding) pen kei adingin a hoih mah diam, a manpha mah diam?” cih hi a, amah leh a innkuanpihte ading a kilemlohna leh buaina a tun zi peuh neih khak ding pilvanhuai hi. Tua bang mahin numei in, “Ka pasal in hong it taktak mah diam?” cih ngaihsunin, amah a it thei ding leh a it theih ding innkuan thak a zon/ngaihsut ding kisam hi.\nLawm kingaihna tawh kisaiin, tuhun leitung khantohna hangin facebook, WhatsApp cih bang, bangbang hiam tam a, mi pawlkhat in a lawm ngaih uh mi’ theihloh ding lau bang keekin, a kingaihna uh thu peuh kapkhia ziahziah, pawlkhat bangin tua bang bek deihkhop loin, lim/maan et nuam lo pipi bang zong kapkhia mawk uh hi. Nungak–tangval lai, lawm kingaihna pen tua bang a miteng muhsak leh theihsak ding hi mawk loin, a nungak leh a tangval hoih tak a kingaih uh a, a kiten uh leh tua pen lawhcinna thupi leh a paizia ding hizaw hi. Mi pawlkhat bang, kingailua, “kikhen thei nawn mahmah kei ven cia” i cih pawlkhat bang a sawt loin a thugelh, a thu kapkhiat (post) uh maizumna a tun hi maimah thei ding bang zong tampi kimu hi!\nZi leh pasal zonna kipilvang nawn lo, a lemtang peuh, geelkholhna leh kiginkholhna om meel loin a kiteng kitam lua a, bang teng kisam a, bang haksatna om thei, zi leh pasalte mawhpuakna bang hiam cih ngaihsun masa kha lo a kitenna tam lua ta ahih manin, tua in innkuan kalsuanna leh khuatang (society) mahmah nakpi takin a hoih lo lamah kilamdanna piansak hi.\nTuhun i nuntakna, i kim i pam leh khuahun zui-in ei Zomite zong mun tuam gam tuam-ah nekzonna, siamsinna, sumbawlna leh sep le bawl khatpeuh nei-in ki-om kawikawi ta a, mi tuamtuam tawh kithuah-in, lawm kingai bang zong honpi khat mah ki-om ta hi (a kiteng khin zong honpi khat mah pha). Tua bang dinmunah teng i hih manin ei minam tektek, khuapih-tuipih tektek hiam tenpih ding cih a piang thei nawn lo suak a, minamdang a neite zong mawhsak theih hi lo hi.\nTua bang dinmunah om i hih manin kuakua i tenpih ding zongin tuhun nungak-tangvalte adingin pilvanhuaina tam mahmah hi. I koppih nu/pa in i innkuanpihte hong ngaihpih ding diam? A diakin pasalte adingin (numeite belh ding ahihna-ah) mawhpuakna/vaipuak/tavuan lianzaw tawh kibang hi. Tua ahih manin i zi pen – I khua, i mipih-sapihte kiangah hong pai nuam diam? Teeng ding hi leng zong hong ompih nuam ding hiam? Thungetpih leh lungkim takin i biakna pawlpi ah hong kikhawm nuam diam? I ngeinate hong thupingaihsutpih-in, i pawite ah hong kihel nuam diam? “Na mite ka mi hi a, na pau ka pau hi a, na pawlpi ka pawlpi hi a, na Pasian ka Pasian hi” ciin pasal tungah hong ki-ap zo takpi mah diam? Na innkuanpih, lawm le gual, meltheih, u le naute na innsungah nuam takin hong sungtum-pusuak thei ding hiam? cih bang zong kiten ma-in ngaihsuthuai leh ngaihsut, geelkholh ding thu ahi hi.\nNupa pen numei leh pasal nih kigawm, Lai Siangtho in pumkhat a cih mah bangin, Paul in pawlpi (church) pen pumpi (body) ahihna leh a lutung Jesu Khris tawh a kizopna tawh na tehkak hi. A kikhen thei lo pawlpi leh Khris (pumpi leh luting) pen, leitungah etsakna hoihpen numei leh pasal kiteng a nupa-a kibawlna ahi hi. Tua hi a, Pasian in a hoihsa-a a patkhiat, nupa pumkhat suahna pen thupi ahih manin zi ding, pasal ding pen pilvanhuai mahmah hi.\nTuhun leitungah, melhoihna hiam, laitan sangpi zawhna hang hiam, sum le pai, neih le lam hauhna hang hiam, ommmawhna hang hiam a kiteng tampi omin, kitenna bang hiam cih thei mel lo a kiteng kha zong bangzah hiam om hi. Bangbang ahi zongin, ki-itna hanga kiteng ahi a, innkuanpihte gawm leh thu tuamtuam hang a kiteng ding nungak-tangvalte in kitenna pen kikhenkik theih ziau leh etsinna hi lo hi cih i theih kisam a, thupingaihsut a, pilvan a, kiten khit nangawn ciang zong a thupina kan, ngahsut semsem ding leh nu leh pate in zong tate tungah hilh ding ahi hi.\nEite in lawm kingaihna, kiteng a innkuan nuam bawlna dingin Bollywood hiam, Hollywood hiama mawk gamtat, melhoihna khawng, sum khawng bek a iplah, kitenna bang hi a, kitenna a bawl Pasian in a deihna bang hiam cih a kan lo mite i etteh ding hi lo hi. Pasian in kisam a sak, a thupi mahmah kitenna pen thupingaihsutin, dam sung a koppih ding mah, dam sung a hong it ding mah, Ruth mah bang-a a citak, “Na innkuante ka innkuan, na pau ka pau, na beh ka beh, na pawlpi ka pawlpi, na minam ka minam, na gam ka gam” a ci thei a piangthak koppih mah neih ding, tua bang mi pilvang taka zong siam dingin Pasian kiangah nget ding thupi hi.\nDaihna Cabin|| 28122016\nItem Reviewed: ZI LEH PASAL ZON PILVANHUAI. Agelh – Sawmlian Thomte Description: Rating: 5 Reviewed By: Cinpu Zomi


url: =Khris ading nuntakna (Rom 14:8) ~ T. Sawm Lian :: ZOMI DAILY\nposted on 1 October 2018 at 11:10 pm Lomkholna: Article, Biakna, Sawmlian\nThupatna: Sawltak Paul in Rom khua a thu-ummite adingin a laikhak, hih Rom laibu pen Lai Siangtho sung a laibu dangte mah bangin laibu thupi leh Khristiante nuntakna dingin a poimawh mahmah laibu ahi hi. Lai Siangtho siamte in a gen uh ciang Sawltak Paul’ in a khualzin thumveina (the third missionary journey), AD 55/56 kiim-a a gelh hi, ci uh hi. Hih a thumvei khualzinna hunah (Rom laikhak banah) 1 & 2 Korin laikhak zong gelh hi, kici hi.\nRom Laikhak Thupina\nRom laikhak thupina tampi laka khat gen lehang, hih laikhak pen pawlpi tangthu a hun thupi mahmah [pawlpi] puahphatna (reformation) hong pianna hang khat hi, ci lehang kikhial lua lo ding hi. Ba’m cih leh, tua hun lai-a mi minthang leh puahphatna mei a tawh kuang, University of Wittenberg a professor Martin Luther ii laibu deih leh kingakna laibu khat ahi hi. Tua puahphatna hun kiimin [Roman Catholic] pawlpi sungah (tuhun tawh bel na tampi kilamdangta) pawlpi kalsuanzia ding a kilawm lo leh thu hoih lo tampi om hi. A hang lianpen leh bulpi sum hang ci leng kikhial lua lo ding hi.\nPope Leo X in Rom khuapi-ah St. Peter’s Cathedral kici lam nuam ahih manin sum tampi kisam a, tua dingin amah a mai-et siam mahmah, Archbishop Albert tungah vangam lut theihna letmat, ‘letter of indulgence’ kici, Dominican monk Johann Tetzel makaihna tawh zuak theihna khuan pia hi. Lai Siangtho in, “…khuavak sunga om mite sangin hih leitung mite in amaute kibatpihte tawh kizopzia-ah a geel siamzaw uh hi” (Lk 16:8) a cih bangin, Albert in mi kithutuakpih ziahziah ahih manin [RC] pawlpi sung panin langpanna om loin sum muhna dingin vangam lut theihna letmat zuak ziahziah uh hi.\nTua hang leh thu tuamtuam hangin Martin Luther in tua hun a pawlpi kalsuandan pen dik/maan lo hi, ciin Wittenberg khua-a Castle Church maiah October 31, 1517 in pawlpi kalsuanzia maan a saklohna hang a gelh “95 Theses” kici suangin, puahphatna mei tawh kuang hi.\nLai Siangtho in, “Sum itna [deihluatna] pen siatna namkim bulpi hi. Mi kimkhatte in sum deih lua-in upna pan pialkhia uh a, gimna-lungkhamna tampi a thuaklawh uh hi” (1 Tim 6:10) a cih bangin, sum deihluatna hang-in [RC] pawlpi paikhial a, Lai Siangtho tawh kituak lo, ‘upna’ hang hi loin, vangam pen sepna hiam, lei zawh thu hiama kilut ding hi, a cih pen Martin Luther in a nial theihna pen Rom laikhak a sin leh theihtelna pan hi kici hi. A hang bel, Rom laibu sungah Pasian ta/mi suahna, vangam lut theihna pen ‘upna hang bek’ (by faith alone) hi, cih kician takin kigelh hi (1:17; 3:21-26, 28; 5:1 c.f. Gal. 3:24; Efe. 2:8-9). Tua hun a pawlpi kalsuanzia pen Jesu Khris thuhilhna, “…Note in Pasian nasep leh sum nasep na thuahkhawm thei kei ding uh hi” (Mat. 6:24; Lk 16:13) cih tawh zong kikalh hilhel a, tua hun lai-in, ‘Na dangte khempeuh zong masa un; tua hi leh, Pasian gam leh a dikna hong kipiathuah ding hi!!’ khawng peuh ci zanzan mai thei tak uh!!\nRom Laibu A Huampi-a Etna\nLai Siangtho siamte in Rom laikhak pen khenpi lianpi nih – thu-up (doctrinal) lam tawh kisai (1-11) leh Khristian nuntakna, zuihpah theih ding (practical) lam tawh kisai (12-16) hi, ciin gen uh hi. A kimzaw deuhin ensuk lehang – Pasian nasem Paul a kipulakna, Rom mite a hopihna (greetings), a lunggulh leh laibu thu-tuunpi a genna (1:1-17); mihingte mawhna leh Pasian in a mawhsakna (1:18-3:20), mimawhte diktansakna/justification (3:21-5:21), sianthosakna/sanctification (6:1-8:17), pahtawina/glorification (8:18-39), Israel’ hun paisa, tuhun leh hun hong tung lai ding (9:1-11:36), Khristian nuntakzia ding leh manpha khakna (12:1-16:27), ciin zong kikhen thei ding hi.\nRom 14:8; A Kim le Paam\nGensa mah bangin Rom 12 pan a tawp dong pen Khristian nuntakna a zuih pah theih ding thu kigelhna ahi hi. Rom 12 sungah Khristian khat ading a Pasian tung a kipiakna, a hingtanga kipiakna lam (duty to God) kici thei ding a, a lian 13-na pen gam (leh hong uk makaite) tunga omdan ding (duty to state) leh, a lian 14 leh 15-na pen i Khristian pihte tunga vaipuak (duty to man) danin kigen thei ding hi.\nTua banah, Rom 14 a neu 1 pan simsuk lehang, kisel theihna thute tawh kisai a upna thanemte mawhpaih lo dingin hong hilh pah hi. Tua tawh kizomin, nek le dawn thu leh ni khat a thupisak diakte thu tawh hong zom hi (n. 1-6). Tua ci bang mite a kaihkhop kim theihna dingin Jesu si-in nungta kik ahih manin, kuama tungah thukhen lo dingin hong vaikhakin (n. 10, 13), kuamah puksak lo dingin hong hilh lailai banah, tua ding a kisam thu tampi gen lai hi (n. 13ff). Tua ci bang kawmkalah, Khris adinga nungta dingin hong vaikhak hi. Aneu 7-na sungah, kuamah ama ading bekin nungta loin, si lo ahihna thu kimu hi.\nKhris Ading Nuntakna\nKhris ading nuntakna cih ciangin, i nuntakna kingakna bulpi Khris hi ding, ama deihna bang a nuntak ding cihna ahi hi. Jesu Khris mahmah zong, Pa Pasian deihna semin, ama nopsakna ding hi loin, leitung mawhnei mite leh Pa Pasian kikalah kilemna a om theihna dingin Pa Pasian in leitungah gentheihna leh sihna thuak ding a hong sawl hi a, tua Jesu nasep maban zom a, ‘kilemkiksakna thupuak’ sem dinga palaite (ambassadors for the ministry of reconciliation) i hi uh hi (2 Kor 5:17-21).\nLai Siangtho sung panin Pasian deihna, ama mite nuntakdingzia hong lametna tampi kimu thei a, Jesu Khris mahmah in zong tampi gen hi. A vekpi-in i genkimloh hangin, tawm khat en lahang…\nPasian phat a pahtawi a, a thupiakte man ding; bang hang hiam cih leh, na khempeuh ama kiangpan, ama tung pan leh ama aa ahi hi (Rom 11:36; c.f. 1 Sam. 2:30; Thna 12:12)\nPasian tungah kipia a, dawimangpa do-in, Pasian naih ding; khat le khat kigensia lo ding (James 4:7-11)\nKhat le khat thu kimang ding, zi ten pasalte thu mang ding, pasal ten zite it ding, naupangte in nu leh pa zahtak ding, nu leh pate in tate hoih takin pantah ding, silate in leitung pute zahtak ding, leitung pute in zong vantungah Pu nei cih thei kawmin silate uk ding (Efe. 5:21, 22, 25; 6:1-9; Mat 18:6; Lk 17:2; 1 Pet 3:1-7)\nA hingtangin Pasian tungah kipia ding; kipumkhat-in, i siamna tuamtuam hoih takin zangin, hahkat taikin semin, a kisamte huhin, zindo siam ding. Hong bawlsiate thupha pia a, a dahte dahpihin, mite tawh kilem ding (Rom 12; Mat 5:38-6:4; 25:31-46; 1 Pet 4:7-11)\nPasian thu tawh kituak ahih leh hong uk kumpi, thuneite’ thu mang ding; Pasian thu hong gen makai masate phawk gige ding (Rom 13; Sawl. 4:19; 5:29; Heb. 13:7, 17)\nKi-itna tawh khat le khat kihuh ding, mi khempeuh tungah na hoih sep cimtak lo ding, adiakin thu-um innkuante tungah, a hoih peuhpeuh sem dingin kigingkhol ding (Gal. 5:13; 6:9, 10; Titus 3:1).\nHuaihamna, kihihsakna, angsung ding bek ngaihsutna tawh na sem loin, itna leh lungsim kikhatin, kiniamkhiatna tawh na sem ding (Fil. 2:2-4; 1 Pet 5:5; Titus 3:2)\nPumpi sunga hiang tuamtuam a omte a kipumkhat mah bangin Khristiante Khris sungah kipumkhat ding (1 Kor 12:12ff).\nKhat le khat ki-it ding; Amah in hong it masa ahih manin Pasian it ding; Amah siangtho ahih manin eite zong siangtho ding (Rom 13; 1 John 3:11; 4:7-21; Heb 13:1; 1 Pet 1:16)\nMawhna khempeuh bulpi ahih manin sum deih lua lo ding (1 Tim 6:10)\nZu kham lo ding, Kha tawh kidimzaw ding, Kha Siangtho galvan zang ding, eima pumpi deihna ki-uksak lo ding (Efe. 5:18ff; 6:13ff).\nKikhop hahkat ding, mite zong hanthawn ding (Heb. 10:25), thu-um masate zong na kikhawmkhawm zelzel uh hi (Sawl. 1:15; 2:42, 46; 20:7).\nKha khempeuh um lo ding, bang hang hiam cih leh leitungah kamsang zuau tampi paikhia khin ahih manin amaute kha Pasian pan hi hiam, hi lo hiam ciin sittel ding (1 John 4:1ff; 1 Thes. 5:21; Heb 13:9).\nKhristian nuntakna pen Khris sungah nuam a, leitung lamah haksa hi. Zomite kum za val lungdamna thu sang khin napi, i picin theihlohna khat pen a nuam bekbek lamen, bang hiam haksatna hong om ciang zawh sawm loin, tua haksatna kizosak pahpah. Leitung piancil pan Pasian nung a zuite nuntakna i et ciangin, a nuam bekbek hi loin, bawlsiatna, thonginn sung, gentheihna leh sihna nangawn thuak toto uh hi.\nTuhun i Khristianna khawng i ngaihsut ciang, cidamna ding, hauhna ding, mite pahtawina ding ciang bekin, leitung a haksatna thuak ding lam hi loin kinak kalsuan mahmah hi. Tua ci bang a gensiamte paakta, pahtawi, cial thuahthuah mawk lai hi hang! I lunggulh leh lametpen ding, a thupipen sih khit nung a ‘tawntung nuntakna’ ahih laitakin, tua pen thupingaihsut loin, a kiim le paam teng i baan sawk a, masakloh ding kimasak zel ahih manin, phun leh ciakna, nuak leh thadahna, pawlpi sung cidamlohna lianpi omin, pawlpi kitamtam mawk hi. Minphatna, pilna, siamna, sum le pai a thupi lo cihna hi lo hi. Tuate neih ding, zat ding a Pasian in a bawl ahi hi. Ahi zongin, i thupingaihsut pen tuate himasa lo ding hi, cih i gennop hizaw hi. Jesu in zong vantungah i min a kigelhna hang a lungdam dingin hong hilhzaw hi (Lk 10:20).\nThu-ummasate nuntakna i ngaihsut ciangin Khris ading a nuntakna uh pen baih lo hi. Khris sungah nuamsa uh ahih manin citak takin kalsuan uh a, leitung haksatnate kizosak lo hi. Nungzuipite (apostles) pan kipan, Stephen, Paul leh thu-ummite nuntakna pan etteh theih ding tampi om hi (Sawl. 6, 7; 2 Kor 11:16-33). Thudik, thumaan, Pasian thutak hangin gentheihna, thuakna, gilkial-dangtakna, mite langdona, leh thahna dong ciang a thuak uh hangin, citak takin Khris adingin nungta uh hi. Sawltak Paul in, “… Khris ‘minthanna’ i tanpih theihna dingin ama ‘thuaknate’ i ‘thuakpih’ takpi leh Khris tawh go luahkhawm, Pasian goluahte i hi hi” (Rom 8:17) ci a, “eite in i ‘thuak’ leh amah tawh i ‘uk’-khawm ding hi. Amah leh amah kinial thei lo ahih manin amah i nial leh, amah in zong eite hong nial ding hi” (2 Tim. 2:12) ci hi. Tua banga Khris adingin a nuam leh haksa thuak ngam lehang, pawlpi, khua, minam sung hong cidam ding a, Khris hangin a piang bangbangah – i hau a i zawng zongin, i vah a i kial zongin, simmawhna leh bawlsiatna thuakin, thupha tampi i san ciangin zong kilungkim thei ding hi (c.f. Mat. 6:25, 26; Fil. 4:11-13; 1 Tim. 6:6-12; Heb. 13:5). ~ T. Sawm Lian\nPrevious: Muizawl khuami Pi Don Khawl Ciin (Hatlangh Beh, kum 62)\nNext: Khuado thupuak from ZIUSA (October 01, 2018)


url: =Hamphatna, Ngeina manphatna leh limlahna ~ Tual Khan Suan :: ZOMI DAILY\nposted on 31 December 2013 at 7:16 am Lomkholna: Article, Politics, Tualkhansuan\nHamphatna, Ngeina manphatna leh limlahna (Rights, Cultural values and norms)\nMi honpi tawh khat leh khat thu khat la khat a luan khop theihna ding leh kilemna dingin mimal khat ciat in sep ding zuih ding leh zehtan ding i nei tek hi.Mihing te pen khattang a, a teng thei hilo a, a honpi a teng khawm nam i hihi. I Zo paunak sungah “ Ngasa in a tam sih pih a, mihing in a tam nuntak pih” ci’n a kigen bangin mi honpi tenkhhopna ah nuntakna ding nekzonna baih zaw a, nuntakna zong lungmuanna om zaw hi. Mi honpi i ten khopna panin i nuntakna ah khantohna ding leh hoih zawkna ding lunggulhna hang tawh mimal hamphatna ( individual rights) leh mi honpi hamphatna ( collective rights) te kikal ah koi pen thupi sak zaw ding ci’n buaina piang thei zel hi. Tua banah minam leh ngeina kibanglo sungah manphatna ( values) leh limlahna ( norms) kilamdanna tampi om lai a hih manin mihing hamphatna ( rights) tawh khat veivei kimai phut thei lai hi.\nMinam ngeina tawh kisai manphatna leh limlahna te kikhel toto hi.\nPrevious: Zomi i hihna bangci Upgrades ding\nNext: Zomi tawm


url: =Khasiangtho ei te tawh hong omkhawm :: ZOMI DAILY\nIh Biak Pasian in Na khem peuh hih thei tak pi hi\nIh pawl pi ciat ah ih sia te in thu hong hilh den uh a, ih Pasian in anungta Pasian hi a, na khem peuh hih thei hi ci in thu hong hilh den uh hi. Ih neu lai pek pan in nipi sang ah ih siamah te in hong hilh den uh a, a thu in ih thei mah mah hi. Topa Zeisu in mi cina a dam sak na, a pau thei lo te a pau sak theih na, Khut leh khe zaw te in lam pai kik thei, …nat na khem peuh dam in dawi te hawl khia in misi na ngawn na tho kik sak hi. Ih siamah te bek hi lo, ih Pastor te, thu gen siam sia min thang tuam tuam te in zong hih thu mah hong gen den uh hi. Mi khem peuh in ki thei kim hi. Nang leh kei in zong ih thei hi. Laisiangtho sung a ki gelh pen tua hun tuahun lai a hih man in tu hun tawhki bang nawn kei cih om thei tuan lo hi. Hauh na, min thang na, vang neih nate zong hong pia thei ih Pasian a hi hi.\nEi mimal kim tek in Topa in na khem peuh hih thei hi ci in ih thei a, a hi zong in ih tung ah a hoih na leh a hih theih na tak tak hong ki lang bang zah a om ta hiam? Ngen un na nget uh leh na nget khem peuh uh na ngah ding uh hi, cih te khawng pen ih neu tung pan in ki thei a, a hi zong in a tak tak ah kua in ih nget na ngah ih hihiam? Kei hong ze-et dih un vantung kong khak te hong in no te a ding na ki tangsap khem peuh uh a ki cing in kong pia ding a ci ih Topa a hihi. Nidang laisiangtho hun pen a mau hun a hih ciang a, a tua ci thei ding mah hi ci in ki ngaih sun a ei ma lung sim ah ei pum pi tung, ei nun tak namah mah ah a tang tung thei ding in ih lam en kei hi. A tang tung thu ka nun tak na sung ah om a hih man in Topa ka up na a lian sem sem hi.\nKa neu lai pian in ka khukbuuk pen bawk lel lal in ka thagui teng ki lom in ka khuk a namah mah hi. Zatui siavuan te in ki at sak le uh cin tam bei lo ding hi ven hong ci tam mah mah a, a hih zong in ki lung khauh sak in ka ki at pak nuam kei hi. Ka ngaih sut na ah hong sawt sawt leh hong dam dam ding in ka lam en hi. Ka khukbuuk pen lamka pai ciang a hizong, zankal a hi zong, savan van in na thei mah mah hi. Lam sau pi ka pai thei kei a, van puak cih tha dah kei pum pizong ka ki lel hi. Thuak lah luat ding ahih sam loh hang in nop mawh mah mah in hunsau pi sung khat ki bawl pak lo in ka om omhi. Ka khukbawk pen a ni ni in hong khang sem sem a, hong gol sem sem a hih man hong na sem sem hi. Siavuan siam te in tul 50 khawng bek bei in teh ki at sak pak un a baih lai hi ding hi hong ci uh a, ki at ding lah lau ka hih man in ka hi ci om lai phot hi. Kawlzatui siampu khat in zong ka zatui te tawh hong bawl leng kha 6 in na dam siang ding hong ci hi. A hi zong in sum pen zatui man in a tein a sim in a bei ding ahihi. Nisim an nek ding tawh buai in sum neih loh kawm kal ah hih sum tul 50, tein khat val bang bei ding cih mawk pen ka ngaih sut teh ka nak lungkham mah mah hi. Hih bang a ka lung kham ciang thu ngen zel zel in ka om a, Pasiankam mal te lung ngai in tha ka la zel zel hi.\nNikhat ka khua vuah Mana Crusade hong om a, siate thu gen siam mahmah ding uh ai teh ci in ka nuam mah mah hi. Nitak ka kikhawm a, ka up mawh zah sang in lasa siam khawng om lo uh a hih man in tha ka ngah pha kei hi. Hun pi hong pai in thu gen sia pa pen thu gen siam ka sa pha kei hi. Ka lung sim hongkhoih kha khol lo a, a thu genzong bang teng hiam ka thei nawn kei hi. Hun hong man tak teh tawp na la ki sak kal in siapa in no te lak ah Zeisu in nat na a lak khiat nop, a dam sak nop om hi. Tua te a mai ah hong pai un hong ci hi. Lutang na, Kawngna,….cih dan in hong gen dau dau a, ka ngaih ngaih leh khukbawk nat na a nei zong om hang…a mai ah hong pai un thu ngen khawm ni hong ci a ka va pai hi. Dam nuam mah mah ka hih man in hong dam sak thei ding hi, hong dam sak zo tak tak ding hi ci in ka lam en hi. Thu nget nahun sawt simsimkhat hong neih sak khit teh hun ki man hi. Hun man teh sia pa in ih thu nget sung in a dam ih om hi. Tua te heh pih na tawh a mai ah teci hong pang un hong ci hi. Tam pi tak indam na ngah uh a, teci pang ziah ziah uh hi. Kei ka khukbawk pen a dam hiam ci in ka lawng leh na dam nai lo in na bawk ven van lai a hih man kei dam nai keng ei ci in teci ka pang kei hi.\nHih Crusade sung pen ni thum sung khawng hi inka um hi. Sia te zong amau pai nop na mun tam lai lua a hih man in mun dang ah a pai kik uh hi. Siate ciah khit zawh kha khat bang a phak khit teh lo kuan in sun an ka nek lai tak ka khuk ka phawk kha dih dih a, ka et leh a bawk na om nawn lo mawk hi. Haleluijah. Kha khat sung bang pen ka khukbawk mangngilh kha zen mawk hi ing. Topa hoih na pen lam dang hi. Ka khua nung phawk kik ciang, tua crusade pan siapa hong thu nget sak na pan in a dam ka hih lam ka ki theihi. Ka biak Pasian in mi cina te tudong in dam sak lai in a khasiangtho hih leitung ah om lai in ei te tawh hong om khawm dencih thei ka hih man in nak pi in Topa minka phat hi.\nTopa Zeisu vantung a kah toh khit hang in khasiangtho tawh ei te ih omkhawm hi. Ih upna zah zah ki ngah a, ih deih te ngen leng ih ngah tak pi hi. Khasiangtho huhpa pen ei te tawh hong om khawm a hih man in Ih haksat na te hong thei in ih haksat hun ciang in hong huh pah pah hi.Ih ki tangsap na te hong thei a,hong pia hi. Pa leh tapa in vantung pan in hong mu in, hong encik in, hong kem den uh a, Khasiangtho a hih leh ei tawh hong om khawm hi.\nPrevious: Bebe ~ Hau Za Cin\nNext: Na pasal (na lawmpa) nalungkimsak nading nam 4 omhi


url: =ZAM Thupuak :: 31 Mar 19 (Lahwahkah naphiciang kidop huai thute) :: ZOMI DAILY\nposted on 30 March 2019 at 2:22 pm Lomkholna: Malaysia, News, Refugee, ZAM, Zomi\nLAHWAHKAH INTERVIEW NA LUT CIANG A THEIH HUAI LEH KIDAWP HUAI THU PAWL KHAT :: A diakdiak in tulaitak min kitaih te Lahwahkah interview a kisap laitak hi a, hih a nuai a thute pen kidawp huai leh theih huai mahmah hi.\n1. Kawlgam innkuan lai hong ngen den uh hi. Ahi zongin nang pen kawlgam na ciah theih loh na ahang khat in ID neilo, 2014 Census sungin na min zong kisim kha nawnlo cih dan in na gen khit sa hi napi kawlgam innkuan lai na lah ciangin na thugen a man loh lam nang leh nang a ki pulak na suak hi. Kua man hong pholak loin nang leh nang lungkim takin a kipho lak na hi hi.\n2. Kawlgam pan hausa te theihpih na lai cih te pawl zong ei lam pan I lah khiat loh ding a thupi ahihi. Kawlgam ah hausa I cih zong kumpi tawh kizom hi a, kumpi tawh kizom khat kiang pan tua bang lai ngah thei I hih leh ei adingin gam 3 na cih te kul loin kawlgam ah ki ciah kik thei cihna hong hi pah hi.\n3. Zum te muh ding kilawm lo laite peuh mah zum ah puak sese loh ding zong thupi hi. Tua na lai puak khat in nang a ding lampi hong khak tan thei hi. Gentehna: PP laibu lui, Kawlgam ID etc…\n4. Lai khat peuh na lah ding ciang ahi zongin thu khat peuh na gen ding ciang ahi zongin ngaihsun lopi in gen kei in. Na gen khempeuh hong kiciamteh sak a, a nung a mai hong kitukalh leh nang leh nang interview onglo dingin a ki pumpiak na hi pah hi.\n5. Gam 3 na tungsa te address na piak ciangin zong amau tangthu sunga om thu tawh enkak kik hamtang uh ahih manin tua tawh a kipelh lo dingin I gen theih ding zong hong thupi mahmah ding hi.\nKipelhna hong om to kik kik leh ei ading I maban pen hamsa semsem ding ahih manin ei mau vai ciat ah hoih tak kiging khol ciatni.\nGENEVA PAN THUKAN CIAN (FACT FINDING) TE HONG PAI\nUNHCR zumpi Geneva pan in Chin State Refugee te vai tawh kisai tulaitak dinmun te telcian tak in kan na a bawl dingin thu leh la a kancian pawl(Fact Finding Team) te March 26-28 sungin Malaysia ah hong pai uh a, mi pawl khat tung ah dot cianna hong nei uh hi. A diakdiak in kawlgam ah om lai in kawl galkap te in gawtbawlna/tatsiatna cih te tawh kisai in lim tak in dong pha uh hi. Hih Fact Finding Team te hong pai na thu bulpi pen December 31, 2019 ah Chin State pan Refugee khempeuh khawlsak ding vai tawh kisai in hih mite UNHCR te I panpihna a kisam takpi lai mah ahi hiam cih leh Malaysia gam sungah gambel mite dinmun a kancian nuam uh ahihi.\nTulaitak a diakdiakin RSC leh DHS interview te kinawh sap mahmah ta hi. Tua ahih manin interview na pai ciangin pelloin na theih ding thu pawl khat hong om hamtang hi. Tulai tak pen ei ading hun nunung hong hi ta ahih manin interview ah ki ginglopi a na paina pen nang leh nang a kibawlsia tawh a kibang na hih lam phawk gige in. Tua ahih manin hun hoihlo sungah I mailam kalsuan nadingte ei mau mahmah in a hoihpen ding in hanciam tek ni.\n2019 ZSM laibu te I hawm khiat zawh kha 4 bang hong cingta ahih manin March kha bei ah ih laibu khempeuh\nZum ah ih puak kikna dingin ih ki zasak hi. Hong ap kik khin zong tampi mah ki om a, hong ap man nailo zong zong ki om lai ahih manin in a manlang in nong ap kik nang uh zong hong zasak ung. Mapang khawm in ih sep khopna te hangin tuni ciang a kalsuan zo ih hihi.\nMalaysia leitang tungah Zomi a tul tampi I om hangin I gam I lei hi lo cih phawk hamtangin. I ngeina leh I khan khiat zia kibanglo ahih manin I kidop ding kisam mahmah hi. I mipih pawl khat pen Malaysia ah I zongei na hong zang kha uh ahih manin kisam lopi in thukhen zum kitung kha zel a, kisam hetlopi in sum tampipi kibei kha zel thei hi. Tua ahih manin mimal kim in I omna gam te I ngeina zia leh tong tawh kizui in gamtat khuasak dan kidawm in I om ciat theih nang dingin ki hanthawn pha pha hang. KIDAWM CIAT NI\nMalaysia om Zomipih a kua ma ciat I omna gam huih nun zia tawh kizui in kidawm ciatni cih hong zasak phapha ung. Kimat kihen hong tam mahmah in, a munmun ah oparasi hong lut pahpah ahih manin vaksuk vaktoh, hawhsuk hawhtohna ah kidawm ni. I om na veng kim veng pam ah zong kidawmsa in om ciat ni. Kiim leh pam a om mite in hong muh khialh loh dingin I om dan I khawl dan te kikem siam kawmsa in om ciat ni. Vai thupi mahmah lobuang zong vakvak kei zaw leng hoih zaw ding hi. Grab tawh na vak leh zong na tuan ding motor hawl te hoih tak telsiam lecin nang a ding hoih pen ding hi. A diadiak in mitam na munte ah tam vak kei leng ei ading hoih pen zaw ding hi. A zenzen in kimat kihen na khat natuak leh ZAM zum ah hong zasak pah in. Contact – Sia Tuangpu 016 254 4093 – ZAM hotline 016 293 9027\nWELCOME TO ZAM Kawlgam, Vaigam, tuipigal leh gam tuamtuam pan Malaysia ah hong zin Zomi makai te’n Zomi zumpi ahi Zomi Association of Malaysia(ZAM) ah nong hawh/phak hamtang nading un itna lianpi tawh kong zawn uh hi.\nZAM ZUM AH KILEI THEI ZAM zumpi ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puandum, Zodial(Silk), Puanlaisan, Zokhi, Tanghciin, Khephiau, Zolukhu, Zothungkuah, Zodial cihte akipan naupang puan tuamtuam te deih zahzah kilei thei hi. Tua bek loin khui tuamtuam leh anuai a laibu te zong kilei thei hi.\nKISAM KIK TA February 2019 sung pan kipan in UN card tettantu (Renewal) te Option 1 leh 2 telsak nawnloin laidal a piak te pawl khat sam kik ta uh hi. A laidal tettantu hun a tun ma in samkik in Card tawh khek sak uh ahih manin I phone te hong kisap ciang I dawn pahpah theih ding zong kisam ding hi. Zum pan phone hong kisap ciangin khat vei I phawk manloh na in I vai tampi hong kaisak tuam thei ahih manin I phone tawi te hoih tak I kin bawl ding thupi mahmah hi.\nNA UN VAI NAKAN NUAM HIAM? Na UN vai lunghimawhin kannop dotnop khat peuh peuh nanei hiam? UN Department tuamtuam ah laigelhsak nopna neih leh ZAM Member te ading mangenloin ZAM zum pan lai kigelh sak theiden hi.\nZAM member I cihpen ZAM Card bawl ngei cihbek hi loin UN card a neih khit hangin a renew/hingsak den te pen member hiden cihna hi. Refugee na kicih sam hang UN Card naneih naikei leh UN ten kami hongci tuanlo hi.\nDAHPIHNA : Phaiza khuami Pa Thuam Do Thang leh Nu Don Ngaih Lian te tapa Anthony Vung Sian Piang in 28 March, 2019 ni-in Kalang Bayu Tinggi veng pan in sunglam damloh na tawh hong nusia hi. Zum vai teng a kivan khit ciangin a luang hawm pen 30 March 2019 ni 2:00PM in Church of Our Lady Lourdes biakinn ah RC ngeina tawh missa kibawl ding a, tua pan in Kalang Meru han ah kituh kik ding hi. Anthony Vung Sian Piang hong nusiatna hang in adah akap khem peuh Topa Khasiangtho in alam dangin hong heh nem tahen. ZAM/ZSM pan in zong dahpihna I pulak khia hi.\n1. Lian Khan Nang @ Pau Khen Mang (Tauleng) Kajang thong ah kiveh\n2. Lian Khan Khai (Tuithang) Sungai Buloh thong ah kiveh\n3. Thang Sian Muan (Tuithang) MYRC laidal tawh Sunway pan kiman in Mahkahmah pan kila khia thei.\nPrevious: 2008 Thukhunpi puahding vai muhna ~ Bob Tuangpi\nNext: Kalay University Silver Jubilee (1993 – 2018) ~ Awn Za Pau


url: =Thei napin a ki mangngilh pahpah thupawl khat. - Laibu Saal\nHome > Zomi Laisim nuamte > Thei napin a ki mangngilh pahpah thupawl khat.\nThei napin a ki mangngilh pahpah thupawl khat.\nMizawng khat zawng hi ci a na muh lel leh nang khialhna hi lo aa, na neu muh le nang ma khialh na ahi hi. Bang hang hiam cih leh neumuh na pen nang le nang ki pimuh na hi a, tua ki phatsak na in mi dang te hong enneu sak hi.\nNa Nu le na Pa hau kei na cih pen nang mawhna hi lo aa, nanghun ah na hauh kei le nang ma mawhna ahihi. Pawlkhat te in a Nu a Pa hau le a mau a hau ding sa uhhi, hauh na pen tuabang a baih ding na sak le nakhang ah hauh ding han ciam pah in.\nNungak hoih khat hoih hi ci a na muhna pen nang khialhna hi lo aa, na lungsim na kepzawh kei le nang ma mawh na ahi hi. Melhoih khat melhoih hi ci a muhna pen mawhna hilo hi.\nNatate thuman loh pen nang ma mawhna hilo a, a thuman dong uh na hilh kei le nang ma mawh na a hihi. Bang hang hiam cih le hilh kullo a thuthei pen a omlo phial ahi hi.\nZukham a kitawng te na mawhsak na pen nang khialhna hilo aa, ken kadawn hang in tua cih gitloh keng na cih le nang mawh na ahi hi. Zu dawndawn a kici mihoih mipil a tam lo ahih lam phawk in.\nPuan thak na silh zawh loh nang ma mawhna hi kei. Leizawh nasawm kei le nang ma mawhna ahi hi. Nu le Pa in an nelo liang in puan hong lei sa khol lo ding uh hi.\nSangkah zolo a pillna na sin zawh loh pen nang ma mawh na hilo a, Sangkah tawh a ki sailo pilna dang te na zonnop kei le nang mawhna ahi hi.\nNa zi meh bawl limkei, siamkeiteh na cih pen nang ma mawhna hilo aa, Na zi mehhuan dan na sinsak loh pen nang ma mawhna ahihi.\nMidang te mawhna na muhpen leitung ngeina hi a, maisakding na ngaihsut kei le nang mawhna ahi hi.\nKhatvei hong kikhem le hongkhemte mawhna hi a, hihvei hong kikhem leh nang ma mawhna ahi hi. Khatvei hong khemsa khat na kikhemsak lai leh nang a hai nahi hi. (Kawlte paunak)\nMipilte eng ing, mipil suaknuam ing nacih pen mawhna hilo a, mipil nasuah theih na ding na hanciam kei le nang ma mawhna ahi hi.\nNasep zawh loh pen mawhna hilo a, nasep zawh loh pi ding nasep pen mawhna ahi hi.\nNangtawh a kituaklo khedap nabulh hang in na khe anat leh na mawhna hilo aa, na bulh kik sawm veve leh nang ma mawhna ahi hi.\nLuahsuk mawh na naneih pen nang ma bawltawm mawh na hi lo aa, tua mawhna hong maisak ding JESU na gumpa le na honpa in na san kei le a mawh taktak a hi ta a, mawh na thaman sihna hell sung ah na tung pelmawh ding ahi hi.\nNa lawmte na hawmsawn in.\n~ Job Cinpi.\nJob Cinpi Thuluui/Articles Zomi Laisim nuamte\nItem Reviewed: Thei napin a ki mangngilh pahpah thupawl khat. Description: Rating: 5 Reviewed By: Cinpu Zomi


url: =Rev Dr Pum Za Thang Tombing\nMother's Day ( by Dr. Nuampi )\nDr. Khup Lian Pau ( May 2 ,2015 )\nPastor Kham Do Thang ( April 26, 2015 )\nSia Kim Khaw Suan ( April 19, 2015 )\nSort by: LatestTop RatedMost PopularRandom Rev Dr Pum Za Thang Tombing\nPa Hang Za Suan ( April 19, 2015 )\nRev Kham Do Thang ( 04122015 )\nPalm Sunday ( March 29, 2015 )\nSap Tuam Mi\nPastor Kham Do Thang (03152015)\n"Itna leh Piak Khiatna" ( Rev Kham Do Thang )\nRev Kham Do Thang ( A tawpdong citak in )\nRev Kham Do Thang ( 01182015 )\nRev Kham Do Thang ( Jan 11, 2015 )\nRev Kham Do Thang ( Dec 07, 2014 )\nPastor Kham Do Thang ( Nov 30, 2014 )\nPastor Kham Do Thang ( Nov 23, 2014 )\nNatna khempeuh damsak Pasian!\nPastor Kham Do Thang(Nov 9, 14)\nDavid Kham ( Nov 02, 2014 )\nMyanmar Mission Church ( Florida, USA )\nKha Lam Ci dam na ( by Rev Kham Do Thang )\nLuke 6:35 (NKJ)\n"But love your enemies, do good, and lend, hoping for nothing\nin return; and your reward will be great, and you will be sons\nof the Most High. For He is kind to the unthankful and evil. More…\nPlanned Parenthood: The Gift That Keeps on Killing\nApple iOS 9 News: What to Expect\n'Racism Is Much Worse Than We Ever Thought,' Theologian Claims in Discussion About the Gospel's Definition of 'Race'\nMan With Down Syndrome Spends His Life Giving Back to Charities One Hug at a Time


url: =Zomi Diaspora le Diaspora Zomi (Part 1) ~ Cope Suan Pau :: ZOMI DAILY\nposted on 27 June 2016 at 7:40 am Lomkholna: Article, CopeSuanPau\nTu hun kumzalom 21 kipat hun pen leitung Diaspora Mission hun in ki ngaihsun ahi hi. Tua hun tawh kituak in Zomite zongh ih diaspora ngeingai uh hi. Diaspora cih ciang in minam khat a tenna gam pan pai khia in mun dang gam dang ah ki thehthang ngeingai cihnopna hi ci le’ng ki khial kei leh kilawm hi. Exodus tawh ki bang ding a bat hang, kibang tatak thei lo ahi hi. Exodus pen minam khat gamdang mun khat ah pusuak khia in khualzin ngeingai cihna hi in, diaspora cih ciang in, gam pua lam mun tuamtuam ah ki zel ngeingai cihnopna ahi hi.\nZomi Diaspora tawh kisai research bawlna thu hong phuang khia masa pen Dr. Paupu [Rev. J.M. Ngul Khan Pau] hi le kilawm hi. A ma’ research bawlna thulu: “ Zomi in Diaspora for World Evangelism: 21st century Zomi Diaspora like 1st century Jewish Diaspora for World Evangelizing…” cih dan khat hi in ka nei a, thukanna research bulphuh thu in tu laitak Diaspora Zomi-te leitung gam tuamtuam ah lungdamna thu tangko ding in ih kiging hiam, cih thu hi le kilawm ahi hi. Siapa’ research bawlna paper laibu in sim thei ding ngaklahhuai ahi hi. A ma’ cihna ah Zomite leitung mun tuamtuam gam 35 ah ki thehthangna pen ei’ thu tawh ki tung mawkmawk hi lo a, hong puak Pa’ deihna ih theih ding thupi hi, cih thu ahi hi.\nDr. J.M. Paupu’ in 2009 kum in dotna questionnaire pawl khat hong bawl a, ih dawnkikna tung tawn in research bawl hi leh kilawm hi. Ke’n ka dawnkikna ah Zomite leitung mun tuamtuam ah tu laitak ih ki thehthangna a hang bulpi pen ih gilpi khapkhat a ding khualna tawh nuntak nuamzawna mun kizong ahi hi: Zomi people are just seeking a better life…cih thu ahi hi. Tua ahih le Zomite leitung gam 35 ah ih diaspora na pen leitung ah lungdamna thu tangko ding in Pasian in hong puak hi ih ci thei mah ding hiam? Tua bang ih cih theih leh lungdamna thu tangko ding in Zomi mimal le community kipawlnate in tu ni in ih kiging khin ta hiam?\nDiaspora cih ciang in Jews mite tawh kisai pha deuh in ki ngaihsun hi. Egypt pan in Jewish Exodus tungtawn in Canaan gamah Judaism hong piankhiat mah bang in, Canaan pan Jewish Diaspora mah tawh leitungbup ah Christianity hong khangkhia ahi hi. Leitung Christianity pianzia ih et kik ciang in Christian mission paizia movement bulpi origin pen Diaspora ii huzap atmosphere tungah kinga cih thu kimu thei ahi hi.\nA tatak in ci le’ng, Zomite zongh tu hun ciang in diaspora pan pan ih hi kei hi: nidang pek in mimbang pianna Zogam nusia in Kawlgam, Vaigam ah diaspora khin zo ih hi hi. A tatak in Zomi Diaspora pen ih tenna khamtung Zogam pan colonial hun lai Chin Hills battalion sungah galkap tumna pan kipan khin ci le’ng ki khiallo ding ahi hi. A masa pen in Mikangte khutnuai ah ih om khit 1890s pan kipan galkap ih lut a, Mikang galkap Chin Rifles min tawh ih om hi. Chin Hills Battalions ci in gal hang in ih min thang vangvang mah mah hi. Tua Chin Hills battalions sungah Christianity pen Diaspora Zomite’ identity khat na hi khin zo hi. Christian suak nai lo te zongh galkap sung ah hong convert tam mah mah ahi hi. Tua hi a, galkap lutna Zomi Diaspora in Zomite Christianity sungah mimal khangto sak khin cih ding ahi hi.\nGalkap Chin Hills battalions sungah Zomite biakna kikhat lo [Tapidaw, Lawki, Laipian, Beltungmut] himah ta leh, a nung ciang in Christian hi lo te’n zongh a lawmte biakna hong zui uh a Christian hong suak uh hi. Tua bang in Chin Hills Battalions ii identity pen Christianity na hi khin cih theih ahi hi. Battalion sungah siampi chaplain nei zo nailo bek uh a, [ngen le hoh nei thei mah ding uh hi ven] khat le khat ki makaih in biakna bawl uh a, khanlawhna bang om ngei khin ahi hi. Gentehna: Shwebo bangah khanlawhna nasiatak piang ngei a, Topa’ Jesu hong paita ding cih thu om ahihman in nasem nawnlo mawk uh a, duty lut nuam nawnlo mawk uh ahihman un, court-martial tawh hong ciah bang zongh om ahi hi.\nBritish colonial hun masiah a Kawlgam, Vaigam ah Zomite ih teen kawikawina bel ahih le diaspora in ki ngaihsun thei kei le kilawm hi. Bang hang hiam cih leh, ih pu ih pa te in lono na le tuidam luanna ah khua na sat in na teeng kawikawi cih ding ahi lel zaw a, nidang Zomi gam makaite pilvang hi le hang, Zogam a tangzai mah mah thei ding ahi hi. Colonial hun British uk sung pan kipan colonial hun khit Kawlgam le Vaigam suahtakna ngah hun sungte ah Zomi tangval cidam khempeuh phial galkap tum pen fashion pi khat ahi hi. Zomi pasalno khempeuh phial pen a tangval hun ciang galkap tum ding in kingaihsun a, nuntakna nasep professional hoih pen in ki tuat ngiat ahi hi.\nKawlgam suahtak ngah khit post-colonial hun ciang in zongh khamtung Zogam khua le tui ciat pan Kawlgam ah Kawlgalkap ih lut a, Kawlkam pau in tu ni dong Kawlgalkap gilo ‘Myanmar military juntas’ a kici te lak ah a thu le a min in U.N. le leitung gam tuamtuamte’ muhna ah migilo sazian sung ah kihel ih hi hi. Tua hun lai Kawlgam Diaspora Zomi galkap innkuan peuhmah in Zokam pau thei nawnlo in Kawlkam bekbek siam zalzal uh hi. Tua zong hunkhatlai Kawlgam galkap Diaspora Zomite’ identity khat cih theih phial ding ahi hi. Bang hang in Zokam pau thei nawnlo hiam, cih leh mi lak ah zumhuaisa ahi hi: Kawlmi le Kawlkam bekmah thupisa in pimuh lua ahi hi. A ma’ minam, kampau, le ngeina neumuh khin ahi hi. Tuni leitung gam tuamtuam ah Diaspora Zomite in na tate uh tawh Zokam n’ong pau siam ciat lai mah uh hiam? Mi lak ah zumhuai peuh na sa uh hiam?\nKawlgam suahtakna ngah khit ciang in Mikang galkap Zomite Kawlgam galkap ih suak hi. Kawlgam a ding si le nai keh bek hi lo in, luang aitah in gal ih do a, tampi mah gal sung ah ih si khin hi. A hizong in galdona sungah Zomi galkapte ci in hong kiciamteh lo a, Kawl galkapte in hong ki ciamteh zaw ahi hi. Tual thah hun ciang bek in Zomi galkap Chin Battalion min puasak zel uh a, Kawlmibup in Zomi hong muhdahna ding ih Kawl kumpi in ngian nei lai ahi hi. Bang hang hiam cih leh, Burmo-centric Kawlkumpi ii Burmanization policy sung ah Diaspora Zomi galkapte Burma Rifles suak khin a, Defense Services min tawh tuni dong Kawlgam galkap in ih om ahi hi. Tua hi a, tu ni leitung leh UN in Diaspora Zomi galkap khempeuh pen Kawlmi bek thupisak ethnocratic kumpi Kawlgam galkap migilo juntas sazian sung ah hong mu ahi hi.\n[Zom lai ding…]\nPrevious: Harvard University Tuanglam ~ Francis Lamthang\nNext: Stateless Person: Gamneilo Mi


url: =Laithiangtho (Thuhilsya 11-12) ~ Thu Tatuam (Siyin News)\nLaithiangtho (Thuhilsya 11-12)\nWednesday, June 10, 2015 Laithiangtho Dokna No comments\n1. Na sumte ___ taw sumvawtna ah zangh in.\nc. Vantung ngam\n2. Ih sum neite banghang mun tatuam ah koi kul ziam?\na. A meet tam\nb. Kamsiatna vai kihe ngawl\nc. Ngual huuna\n3. Pathian ii seplevawtte ei ki___ hi.\na. ciamte zo ngawl\nb. mu thei ngawl\nc. ki tel zo ngawl\n4. Mai sangah ___ tu bangma om ngawl hi.\n5. Nopsak, lungdam vawt nop po vawt thei hun sia?\nb. Sum nei hun\nc. Sun khuavak hun\n6. Ih khangmoi hun ___ hi.\na. sau peuma\nb. khuangei ngawl\nc. kilomhtangh hun\n7. ___ lai in nang hong Bitphuapa phawk in.\na. Nu ngilsung om\nb. Patang na hi\nc. Na khangmoi\n8. Banghun ciang vacim haam in hong phawng thei tu ziam?\na. Ih no lai\nb. Ih cidam ngawl hun\nc. Khangham hun\n9. Nuntakna hong pia pa kungah banghunciang ih zuan tu ziam?\na. Nuntakna bo ciang\nb. Ih khangham ciang\nc. A tawntung\n10. ___ in a heak thute mihingte tungah hil hi.\na. Mipil mama khat\nb. Thuthuk ngaisunpa\n11. Mihing ciimte ii paunak sia bang taw kibang ziam?\nb. Suangtum lian\n12. Lai tam lei simna in sak hi.\na. Hong pilsak\nb. Khialna phawk sak\nc. Pumpi thazawm\nMiciim khat ii Sep\n1Na sumte ngamdang taw sum vawtna ah zangh in, tua hile ni khat ni ciang a meet nga tu ni hi. 2Na sumte mun tatuam ah koi in a– mun tam mama ah sum vawt in– banghangziam cile hi leitung ah bang kaamsiatna thuak tu cisia na he bua hi.\n3Thingkung khat sia, koisang po ah a puk zong poimaw ngawl hi, a puna mun ah om tu hi. Meei te a niim ciang nguazu hi. 4Vuite le khuahunte a phat dong ngakin na om le bangma hunin an na ciing ngei batu a, bangma hunin an na la ngei batu hi. 5Pathian in na theampo vawt a, ama sep le vawtte numei naupaai khat ii sulh sungah nuntakna thak khat a kipat na tel zawk ngawl bangin na tel zo bua hi. 6Zing ahizong nitak ahizong an ciing in. A pha in po tu maw, ahibale anciin hun khat sia hun khat sang pha zaw tu cisia na he ngei bua hi.\n7Sun khuavak nuam na sak thei sia thupha ahi hi. 8Na khan a sau le na nuntak sung lungdam in om in. Bangtan vei na nungta zong khua ngei zaw thi tu na hi sia phawk in. Mai sangah lamet tu bangma om ngawl hi.\nKhangnote Ngaisut Piakna\n9Khangnote awng, na khangmoi hun nuamsa vun. Na khanmoi lai in lungdam vun. Na vawt nop po vawt vun a, na thin ii dei babang zui vun. Ahihang Pathian in na vawtna tungah thu hong khen tu cisia ciamtee tavun.\n10Bangma in thin ngim sak heak vun a, bangma in na sak heak vun, khangmoi hun khuangei ngawl tu nu hi.\n1Na thinngim tu ni le a kum hong thet ma, “Nuntak paw nuamsa bong” na ci ma, na khangmoi lai in nang hong Bitphuapa phawk in. 2Tua hun sia, ni le tha le aksite ii tanna nang atu in a dial hun le ngua meei a ven nawn ngawl hun ahi hi. 3Tasia ciang nang hong dal na baante liing tu a, tu laitak a, a hat na peangte tha zawm tu hi. Na hate na an thai tu in tawm lei tu a, na mitte mangin khua pha tak na mu thei batu hi. 4Na naa ngong tu a, lampi ah awngingte na za batu hi. An ngoaina sette a kingoai ciang ahizong, tumtheite a kitum ciang ahizong, nakheng phaksap vamial in na za tu a, ahizong vacim khat po haam in na mut hong phawng tu hi. 5Mun saangna ah na kiinta tu a, na lampai ciang lauhuai tu hi. Na puakkaang tu a; nangma le nangma kikai vakiat in, na uuk theampo bo tu hi.\nEite in a khakbel ih tawlngak natu mun ih zuan tu a, lampite ah mauna om tu hi. 6Ngunkhau tat tu a, kham mei-inn taaksuk in tamtham tu hi; tuikhuk ah khauzeen sia tatin tuibeal zantham tu hi. 7Ih pumpite leivui ah cia kik tu a, ih thaa ahile nuntakna hong pia pa Pathian kung zuan kik tu hi.\n8Luithathong, luithathong, Thuthuk Ngaisunpa in ci hi. A vekpi a luithathong ahi hi.\n9Thuthuk Ngaisunpa sia ciim ahikom ama in a heak thute mihingte tungah hil hi. Ama in paunakte encian a, tuate a maanna sittel hi. 10Thuthuk Ngaisunpa in a zaaknop huai in thuson a, a at kammalte maan tatak hi. 11Mihing ciimte ii paunakte sia tuucingte ii tuute a cinna tu a, a zak ciangzumte bang hi a, a khoptua paunakte sia khotak a a kikhen thikpimte bang ahi hi. Tuate sia eite theampo hong cing ih tuucingpa Pathian ii hong piak ahi hi.\n12Ka tapa awng, kidop tu thudang khat omlai hi. Laibute a ki at sia tawp hun ci om thei ngawl a, lai tam lei simna in pumpi thazawm sak hi.\n13Hite theampo zawkciang son tu thu khat bek omlai hi: Pathian zakta in a, a thupiakte ni in, banghangziam cile hite theampo sia mihing a ki bitphuana thu ahi hi. 14Pathian in ih sep ih vawtte theampo, a pha ahizong, a sia ahizong, ih vawt kute ngangawn dongin thu hong khen tu hi.


url: =Zipi unla tanu tapa nei un :: ZOMI DAILY\nZipi unla tanu tapa nei un\nposted on 18 April 2016 at 6:40 pm Lomkholna: News, Zomi\nLaisiangtho sungah Zipi un la tanu tapa nei un. Na tapate uh a ding mo la un la, na tanute uh mo kha un Jere. 29:5-6.\nPasian in pasal te in zi nei ding, numeite in pasal neih ding ong hanthawn hi. Tuhunteh leitung ah mikhangto sem sem i ci diam, mipai khial sem sem i ci diam? Nu lehnu kiteeng pa lehpa kiteeng cih bang kitam mah mah ta hi. Ahizong hite pen Pasian ong sawlna bang hilo ahi hi. Pawlkhat te leuleu zineih pasalneih di cih khawng ama ii vaai tuam tuam hangleh sumleh paai zonna hang tawh hun piazolo uha, akum uhzong ong tamto semsem, tuhun teh nidang a, aki ngaih pih tenlah na dawp nawnkhol lo uha, pasal ten nungakte ngak intuul, nungak ten lah pasalte ngak intuul lawhta uh.\nHizong Pasian ong sawlna bang hilo ahi hi. Pasian in no te pung un la, na suan na khak uh leitungah dim hen, cihi.\nTuni-in ah zi nei, pasal nei nailo te zong iki hanthawn nuam pha pha hi. Zi nei ding, pasal nei ding, innkuan nuamsa suak ding cih pen Pasian deihna leh innkuan bucing hipan ahi hi.\nTuhun teh bel ki khangto semsem ta in, hihbang zong thei nawn khol keng. Nidang kei, theih khak ciang Zomi ten zi ding api uh teh (mo hel) a pasal ii lawmte leh naaihuai pawl khat a numei te inn ah zutawh va kuan uh hi. A numei ii lamten a thudot ding ci a, apa ii sanggam te sam sak uh hi, vaai teng ki ho kawm kawm akuanlam ten a zu puak uh anu mei lam te pia (dawn) sak gawp mawk uh ahih man in thuleh la teng zong min nailo, tukawm kal leh nungak nu pen tangval pa ii lawm ten thataanghat thutawh tangvalpa kiang na tun khinta uh hi. Innteek lam te zukham tawh khua ong vak di hita a, nungak nu leh taangval pa lah nuleh pa te phalna kam zong om nailo kawm kal leh lumkhawm in zingsang ak masa ong khuang tahi.\nHihbang nuanua teng tawh nupa te in suanleh khak ong neito ta uh a, innkuan sungah kitawt kisel na om lua tham tham ahih man in, ki maisak di pen haksa kisa mawk uh hi. Ahangpen bel nupa te kipi dan mahmah a, kipan a thu uh na khum khol lo mawk uh hi. Abeisa hun ah mohel pen thupi mahmah napi’n Zomi ten ol ngaihsut ka sa mahmah hi. Kipi zawh ninih nithum khit khawng teh nuleh pan awilo, nungak nu lungkia cih bang pen A THU mopi dan ih ol ngaihsutluat na hang ahi hi.\nMo ih hel teh leeileh hel thuah in biak inn ah Pastor ten Pasian maileh mipi te mai ah apna leh kiciamna te ineih zawh kei leh zong mo nuleh mopa’n aki-itna leh ki ngaihna uh nu lehpa te mai ah gen ding, nu lehpa ten zong awina leh phalna kam mal gen in thungetna tawh tanute mokha in, tapa ta ding mopi leng athu khum in amasuan uh ah mazang in adau uh paizaw kha ding hi.\nZileh pasal neih ding pen Pasian ong sawlna leh thu manna hi a, zi-ih pii teh thataang hatthu peuh tawh piilo in, ki-it ki ngaih na man mah tawh zipi leng haksatna, kitawt kisel hun ah itna man in thuakzawhna leh maisak zawhna nei bek hi. Zomi ten mo hel ( zipi ) dan ol ngihsut nawn kei ni.\nPrevious: Thaikapna (Lotto) leh Tapidaw te ~ John T Hum\nNext: Ecuado gamsung zinlinna hangin asi mi 272 phakhin


url: =Zogam sungah Zomi te Khantoh nading ~ Salai Issac Khen :: ZOMI DAILY\nposted on 24 September 2018 at 6:18 pm Lomkholna: News, Siamsin\nZogam sungah Zomi te Khantoh nading (Hihlai simlo in paisan kei in)\n1. Zogam sungah a teng Zomi te i khantoh nadingin Kumpi Budget tawh vai kihawmzo lo hi. Mikhat in i khantoh nading sum 100 a kisam i hihleh Kumpi Budget in 40 bek hong pia zo hi. Tua nangawn zong a 40 bup in ih gamsung leh i minam sungah kizangtaktak lo hi. Tua ahihmanin Zogam khantoh nadingin mimal in i hanciam ding kisam hi. A beisa kumte ah Zogam sungah gamdang investment 0% a hihi.\n2. Zogam sungpan a piang gamdangdong ah a kizuakthei pawlkhat om hi. Tuate pen 1. Coffee, 2. Thawhbat leh 3. Zopuan (siamngat puan) hi 3 teng a hihi. Gamdang leidangah tampi kideih a hihmanin Zogam sungah Zomi te in hih nasepte hahkat sep mahmah ding hihang.\nMailam ah gam hong hoihleh hih nate a neite ki hau masa pen ding hi. Sum i neihleh hih nasepte sep nadingin invest ding hihang.\n3. Zogam sungah Zomite i khantoh nadingin Sumleitawi nasep tawh kisai i ki sam mahmah lai hi. Sum haute in a hizong, kipawlna tuamtuam te in a hizongin sumleitawi piakzawh ding hanciam lai ding hi hang.\nZogam a khantoh nadingin mimal khantohna kisam hi i cihmah bangin Mimal khantoh nadingin Sumleitawi tawh kisai, kiciantak, suakta tak leh thuman tak in asem Mihau te leh Kipawlna i nak kisap mahmah lai hi.\nTu hunpen mite zong kithuman, nasep kihanciam nuamtek ta lel a hihmanin i khantoh baih penpen theih nading hih Sumleitawi nasep kipan ding hanciam sawm tek ding hihang.\n4. Mimal leh innkim in nasep i neih ding kisam hi. Mun dang leidangah nasepna in donghu hiaa hoih mah hi. Ahizongin mikim in ei ma innsung, ei ma lo sung ah nasep nei ding hihang. Ei ma sumlut ding bawl thei ding hihang.\nCihnopna ah mikiangah ‘khasum sangin nasepna’ lo zaw ding hihang. Tua pen khantohna kipatna hiaa kumsawt hong lenkip hi. Inn sung nasep dingpen gentehna: Siamngatna, Singno ciinna cihte pawl hahkat sep mahmah ding hihang.\n5. Zomi te i khantoh theihna dingin tan 10 ong tampipi kumsim i om ding kisam hi. Tampi om cihciang percent tampi i ong ding kisam hi. Hihpen Zogam sungaa Zomi te i khantoh nadingin paisan theihloh hanciam ding khat a hihi.\nTan 10 ong keileng kumpi sung, company sung leh nasepna khat peuhpeuh ah kita zo nawnlo pah hi. Tua a hihman lai hilh sia/ma te, inn pan nu leh pa te, u leh nau te, pawlpi pan sia te a kipan mikhempeuh in lai ong nading hanciam pih ding hihang. A sangkah te mahmah in zong neihna taktak mahtawh lai sin in, thei in, ong sawm ding hi hang.\nTua hileh Zogam sungah Zomi te nuntakna i tawisang zo pan ding hi.\nSalai Issac Khen’ gelh Zomi te Khantohna ding tawhkisai Laibu no pan. Na share sawn in maw. Siamsin Library\nPrevious: Na nuntakpih ding kammal 20\nNext: A beisa hunte tawh kilemna bawl in ~ Dong Mung


url: =Langnih ahiam namsau ~ Tdkhen :: ZOMI DAILY\nLangnih ahiam namsau ~ Tdkhen\nposted on 21 October 2017 at 12:47 am Lomkholna: Biakna, News, Tdkhen\nLangnih a hiam namsau bang hiam? Langnih a hiam namsau in sia-le-pha theihna ahi hi.\n1. Namsau i-cih in nasepna gam sunga kizang ahi hi.\n2. Mihingte’ namsau in langkhat bek hiam-a, Pasian’ namsau in langnih a hiam hi.\n3. Pasian in mi khempeuh a leenggah huan-a nasem dingin hong kuan sak hi. Pasian pen i-pa hi-a, leenggah huan zong i-pa a’ hi-a, i-pa a’ khempeuh ei a’ zong ahi hi. Tua ahihmanin eima’ nasem mah i-hipah pah hi. Tua in banghiam cihleh i-nisim nekzonna, i-nisim nuntaknate ahi hi.\n4. Leenggah huan pen ei a’dingin koilai hi ding hiam? Ih mun, i-gam, eima’ tattheihna huam sung pen eima’ tanh, eima’ leenggah huan ahi hi.\n5. Tua ahihleh na vanzat, langnih a hiam namsau, sia-le-pha theihna na koici zat hiam? Zatdan namthum i-gen ding hi.\nKHAT: Mite tawh kikal:\n(1) Pasian in sia-le-pha theihna hong pia hi.\n(2) A pha ding i-theih mah bangin, a sia ding zong i-thei hi.\n(3) A meetthei ding i-theih mah bangin, a kisumh thei ding zong i-thei hi.\n(4) Mite thupha i-puaktheih mah bangin, thusia zong i-puak thei hi.\n(5) Thuhoih i-gen theih mah bangin, thusia zong i-gen thei hi.\n(6) Mite thupha i-piaktheih mah bangin, a ki hamsiat thei ahi hi.\n(7) Ih kicin lohna a om’ theih mah bangin, i-val’luatna zong a om thei hi.\n(8) Sat giapgiap a kul a om mah bangin, zol khiankhian a kul zong a om hi.\n(9) Namsau zanga i-dianna pen nasep thupi ahih mah bangin, zang lo-a i-dinna zong nasep thupi ahihna om thei hi.\n(10) Ih mailam honga i-kivaan-na lamah, i-zawhsa i-nunglama-te kiliamliam sak thei hi.\nNIH: Eima’ tungtang:\n(1) Ih duhduh a khum i-kisap mah bangin, i-duh lohloh a kha zong i-kisam hi.\n(2) Phatna in tha hong hat sakin, gensiatna in lam hong hon sak hi.\n(3) Lungdamna in thaza hi-a, lungkhamna in lungno thahna hi.\n(4) Gil kial lualeh pumpi in a thuaklawh mang bangin, vah lua-lezong a thuak veve hi.\n(5) Na sem lo-a thadahna in nekding a om loh mah bangin, sem lua-a ki thalelhna in zong i-neihsa ki ne zo lo zel hi.\n(6) Ih mailam-ate i-phak theih mah bangin, i-nunglam-ate in zong hong pha thei ahi hi.\n(7) Ih mailam-te’ hoih lohna i-muhtheih mah bangin, i-nunglam-ate in zong i-hoih lohna hong mu thei ahi hi.\n(8) Hangsan ding a kisap mah bangin, meidawi ding zong a kisapna a om thei ahi hi.\n(9) A hoihlam-a zongsatna inkhantohna ahih mah bangin, a sialam-a zongsatna in zong kiamsukna ahi hi.\n(10) Minphatna, minsannate ei’ hanga piang ahih mah bangin, minsiatna, vangsel-nate zong ei’ hang’ mahin a piang thei ahi hi.\nTHUM: Pasian tawh kikal:\n(1) Langnih a hiam namsau hong zang sak pen, Pasian hi-a, i-zat siam loh ding a patau den hi.\n(2) Pasian’ deih dan-a i-zatleh ei-a kipanin mi tampi in phat tuampih dinga, ei’ deih dan-a i-zatleh, mitampite-a kipanin, ei mahmah in zong i-siat pih ding hi.\n(3) Langnih a hiam namsau i-siat nading a paai pen i-kam sung hi-a, a tem pen i-leii ahi hi. Hong zangsak pen ngaihsutna hi-a, zatdan ding honghilh pen sia-le-pha ahi hi. Ih zatna tungtangah thu hong khen ding pen Pasian ahi hi.\n(4) Tua namsau i-zatna lamah ei-le-ei zong kisu khial thei-in, i-lawmte zong i-liam sak thei kha mah hi. Ahizongin sawmlo pi-a kisukkhialhna pen, gu neilo-in, a Ni mahin a dam pahpah thei lel hi.\n(5)) Nasep hun a bei ciangin lo pan i-ciah ta dinga, i-sepna gah a tawm atam-in i-mu ta ding hi.\n(6) Ih bem, i-pang a dim phitphet dingin i-ngaihsut laitakin, a kim zong na pha lo thei thu ahi hi. Ih lawmte ii’ dip zawhlohnate nangawn ei’hang vive na hi thei mawk hi.(Mi hazatna, mi thanemsakna, upna neute puksakna, i-tunga hong kingate khiatkheh khakna, ei’hanga dingding pawlkhat taisanna).\n(7) Tua ni ciangin i-namsau zatdan ding i-phawk pha san dinga, i-ki-en duamduam kha ding hi.\n(8) Ih nasepna khempeuh hong kilang dinga, tampi sem khinin, pahtaknate zong ngahngah khin napi, i-theihloh kala i-sikkheh, i-vuknelh, i-mangngilh, i-donloh pawlkhatte in i-gim i-tawlna thaman honkhat na luankhiatpih kha ding hi. Pawlkhatte bang pen, “A pianin piang dah vetleh” cih khawng a om kha lai ding hi.\n(9) Siate, makaite bek in hih vanzat a keng hi lo hi. Thukhunthak tate khempeuh hong ki-guan’ kim hi. Ih zat keileh nakpi thudotna i-thuak lai ding hi. Talent meetbawlna thu, Mate 25:14-30 sung i-phawk ding hi. Siate, makaite pen a zatdan ding hong hilhte leh tha hong pia dingte hibek hi.\n(10) Na khat peuh in dan leh zia nei teka, a bawl Company-te in a zatdan ding kigelhna laibu no(Manuel book) tawh a thuah hi. Tua mah bangin langnih a hiam namsau bawlna Company panin zong ‘Manuel book’ mah tawh hong kithuah hi. A tomin gen leng, “Namsau a mawl’leh thungetna tawh taat ding; zatdan ding buaileh Lai Siangtho sim ding” cih thu ahi hi. Tdkhen\nPrevious: Tedim – Kawlpi kikal Accident, Tuisau khuami 1 si & Zogam News\nNext: Biakna, Ngeina leh Lungsim puakzia\nBaptist World Alliance welcomes ZBCM (Zomi Baptist Convention of Myanmar)\nKhensatna na neihma zuihding akisam thu (4) ~ Job Cinpi\nTedim ah Motorcycle Licence kibawlthei tading\nNangbek kisa khaken (1) ~ Dong Mung\nZomi it ten bang ngaih sun ding ih hiam?


url: =Top 13 Hit Parade Kaufen!\nTop 13 Hit Parade kaufen\nFreitag, 30. April 2021, 18:05:26\nbis Mittwoch, 5. Mai 2021, 18:05:26\nTop 13 Hit Parade - Artikelbeschreibung


url: =By Sports Reporter - 23 May 2022 - 14:17\nWomen’s Proteas squad: Anneke Bosch (Dragons), Tazmin Brits (Dragons), Trisha Chetty (KZN Coastal), Nadine de Klerk (Western Province), Lara Goodall (Western Province), Shabnim Ismail (KZN Coastal), Ayabonga Khaka (Lions), Sune Luus (Titans), Nonkululeko Mlaba (KZN Coastal), Raisibe Ntozakhe (Lions), Tumi Sekhukhune (Lions), Andrie Steyn (Western Province), Chloe Tryon (KZN Coastal), Delmi Tucker (Western Province), Laura Wolvaardt (Western Province).\nProteas batter Zubayr Hamza has been suspended from all cricket-related activities for nine months after admitting to an anti-doping rule violation ...\nEmerging middle-order batter Tristan Stubbs has received his maiden Proteas call-up for the anticipated five-match T20 series against India away from ...\nFormer Australia all-rounder and two-time World Cup winner Andrew Symonds has died following a car accident in Queensland, Cricket Australia (CA) ...


url: =Japan gamah khe uih gimnam anamtheiding Robot uino kibawl :: ZOMI DAILY\nJapan gamah khe uih gimnam anamtheiding Robot uino kibawl\nposted on 21 September 2017 at 8:09 pm Lomkholna: Japan, News, Sawltak, Tech, World\nJapan gamsung aom innsung khempeuhphial akilutding ciangin khedap kisuahkhia hi. Tuabang in khedap asuahkhiat uhciangin khe uih theidiak te adingin maizumhuai mahmah hi. Pawlkhat te akhe ulsuak phadiak, uih phadiak in midang te khutlela theihi.\nAhi zongin khe uih te’n amau leh amau kitheilo, amaukhe a uihlam theilo uhhi. Midang khatpeuh kiangah kakhe a uihhiam ci’n dotdihdih ding, napsak dihdihdinglah maizumhuai mahmah hi.\nTua ahih manin, Japan gamsung aom Technology Company khatin khe uih anamtheiding Robot uino bawlkhia uhhi. Tua uino in khe uih leh a uihloh hong napsakthei dinga, a uihleh maitang zahtaklo, hehpihhuai hongsalo (aa na lo) takin honggending cihi. Khe uih mahmahte tua Robot uino in anapkhak ciangin, uih asakluatleh sibup in tukval liangding cimawk hi.\nTua Robot uino minpen “Hana-chan” ci’n Japanese minkhat vawh uh a, akhiatna pen “nak” acihna ci uhhi. Hih Hana-chan in khe uih gimnam azak peuhmahleh hongnakpah leklekding cise hi.\nHih Hana-chan kici Robot uino pen asauna 15-centimetre (6in) khawngbek hi a, anak munsan ah agimna atheiding in “odour detection sensor” kikoih hi. Khe uih gimnam bekthamlo, Air Freshener akhauhlua mahmah tezong hih Robot uino in zathei in hong hilhsawn theiding cihi.\nVideo: This Robot Dog Sniffs Out Smelly Feet | Viral Update | Viral Mojo\nManufacturers Next Technology te’n mipi ngetna tungtawn in hih Robot uino abawlkhiat uh kici hi. Khe uih pen midang napsakding maizumhuai ahih manin, hihbang in Robot uino abawlkhia uh ahihi.\nJapan gamsung ah gim namsia pen kihua mahmah cihi. Pumpi gimnam akhauh simsim tebang nawngkai kisa mahmah in, ki nawlkhin pianpah cihi.\nHih Next Technology te bawlkhat Robot uino pen maikum kipatbawl in kizuak khiatading ci a, khatciangin Yen 100,000 (US$890) tawh zuakding uh cih kiza hi. Japan te’n Technology pen zawhthawhbawl mahmahleh kilawm a, adeihdeih uh bawlziauziau theimai uhhi. Zi ding nangawn mihing numei tangin, Robot numei bawl uh a, tuatawh alungkim tampi omkhinta cimawk hi. Sawltak #zomidaily\nPrevious: Malaysia, Terengganu ah Operasi lut in, mi 14 kiman, Myanmar kihel\nNext: Pawlpi Sang Nipi (Church School Sunday) ~ Lang Khan Khai


url: =ZAM Thupuak :: 26 Jan 20 (ZCDC panpih ngetna) :: ZOMI DAILY\nposted on 26 January 2020 at 12:20 am Lomkholna: Malaysia, News, Refugee, ZAM, Zomi\nZomi Community Development Center (ZCDC) ading panpih ngetna\nZomi Community Development Center (ZCDC) Kalaymyo ah leitang ding a gamgam pan huhna pianuamte ading Palai sehna kong zasak uh hi.\nZCDC i cih bang hiam, Kalaymyo huam sung ah leitang acres 10 neih khia ding. Zomi Community Development Center (ZCDC) ci ding. A sung ah\n1. Zomite neih tang ngeina vante kepna museum gelkhia ding.\n2. Khangthak Zomite khutsiamna tuamtuam kipattahna gelkhia ding.\n3. Khangham pilepu te kikep kikhoina phualpi gelkhia ding.\n4. Kalaymyo huamsung ah Zomite in gamvai, minam vai, biakna vai, pawi tuamtuam a zattheih ding community hall pi khat kigelkhia ding.\n5. Khangno te Bawlung tawh kilawmtat theih nading football field khat gelkhia ding.\nKal masa leitang neih khiat zawh nading Ks Tein 3000 kisam. Bek(Kuat) 3000 kisuah. Bek 1 ciang Ks. 100,000 hiding. Zomi sung ah bek 1 Ks. 100,000 piakhia zoding mi 3000 om hileng kinei khia zoding. Zomite Goulegamh ding, Leitungbup Zomi sung ah Zomi gou le gamh ahi ding hih leitang ading Bek 1, Ks 100,000/- piakhia zoding mimal, kipawlna, pawlpi 3000 om sam lo ding ihiam. Pangkawm, semkhawm ni.\nMualsuang vai, Piakkhiatna te hoihtak kiciamteh dinga amang ngei nawnlo ding in mualsuang tawh hoihtak kibawl ding hi. Khang khat nuntak sung a mangngei nawnlo ding hih nasepna ah kihel tek ni cih a kizawn hi hang.\nA nunung pen, Piakkhiatna pen October 15, 2020 niciang hiding hi.\nMalaysia huam sung pan a pia khia nuam te in ZAM zum ah kipia thei ding hi. Minam khantoh na ding kalsuan na khat ahih manin hanciam in I kihel zawh kim nangin zong I kiza sak hi.\nZomi Nam Ni ah pankhop ding ngetna\nMalaysia a om Zomi ten kumsim a i bawl den ahi i minam ni a sawtlo in hong tung ding hita hi. Abeisa kumte mah bangin tukum zong thupitak leh picing takin bawl theih na dingin 06 January 2020 in ZAM zumpi ah kimuh khopna kinei hi. Zomi te in minam picing leh minam kician I hih na kician takin I lah na leh I minam I pahtawina tawh in 2020 Zomi Nam Ni zong nopcitak leh picingtak a i bawl zawh na’ng sum leh pai tampi mah hong kisam ding ahihmanin muanna leh lametna lianpi tawh Zomi Nam Ni Committee in anuai a bangin ma i pankhopding kong zawn uhhi. Mi khat peuh ahih kei leh kipawlna khat peuh I pawi hi loin Zomi te I minam ni pawi ahih manin mikim in mawhpuak la in pang khawm in I sep khop ding zong I kizawn hi.\nZomi Nam Ni adingin sum leh paai tampi mah kisam a I pan khop ngeina bangmah in tutung zong Khua ki pawl nate panin RM 200 leh biakna Pawlpite panin RM 300 tawh mapang khawm dingin I kizawn hi. Khua kipawlna, Pawlpi bek hi loin mimal mahmah in zong ka minam ni pawi ading kihel nuam ing a ci te zong lungdam takin kisang hi. Nang kihelna hangin I minam pawipi lawhcing tuam ding hi. 2020 Zomi Nam Ni Committee\nUNHCR zum ah mithak san na a lunggulh te in online pan in appointment kigen thei hi. Hih pen ei mimal tek in I om na mun pan in lak theih ding in hong gelsak uh hi a, ahi zongin ei leh ei lak ding lem a salo te in I kipawlna zum te pan zong ki hih sak thei ding hi.\nTua ban ah hih appointment ngetna ah I zat Phone No. te pen khel thimthum loin hoih tak I zat ding kisam hi. Ei Zomite sungah phone No. a nawh khel mahmah om a, tua bangin I khel leh UN pan appointment hong\npia in hong sap ciang contact ngahloin om leng mi dang supna hilo in ei mahmah I supna pi suak ding hi. Tua ahih manin zum ah I piak sa contact No. te it in kemcing ding zong thupi hi. Hih online pan appointme -nt lakna ei leh ei a la nuamtein http://www.refugee-malaysia.org ci-in Google ah at leng hong suak pah ding hi.\n2020 ZSM Laibu ki ngahta hi\nMalaysia zomi Genvai Kipawlna (ZSM) 2020 ading ki lutthei ta a, ZSM laibu te zong kila thei ta hi. ZSM lut man mi khat ciang kum khat ai RM 20 hi a, hih na lutna hang tawh ahamsa a dong tuak I mipihte a panpih, adah akap hun ah a khitui anulsak na hi gige hi. Hih ZSM ah member na lut na in nang a ding a pia na hikei a, panpihna akisamte a panpihna hizaw hi. A kisam khat I panpih na in Pasian deihna zong ahi hi. 2019 sungin zong tu ciangciang Zomi pih te luang (29) bang lei ah Ituh theihna in nang leh kei I pankhopna ahih bang mah in mailam ah zong mapang khawm lai dingin zong kong zawn phapha uhhi.\nZSM ading panpihna hong piate\nPilvang takin om sawm ni\nA diakdiakin Immigration te leh CID te uniform silh loin vakvak uh a, tua tungtawn in pawl khat in sum zon na in hong nei beh lai uh a, hong pang kawikawi in tampi pi tawh hong kitan sak uh hi. I vak suk vaktohna ah kiim leh pam zong hoih takin I et theih ding hong thupi mah mah hi. I omna veng kim veng pam ah zong gam tat zia om zia te hoih tak kidawm ciat ni.\nMite mitdong ding leh midangte a nawngkaisak lo dingin kidawm ciat ni. Kimat kihen bek hiloin migilo zong tam ahih manin I kim I pam om zia hoihtak telpha in gamta ciat ni. Na sepna ah thunei te in sitna khat hong neih leh kei pen UNHCR ah gambel in hong san ding ngak in a om hi ing/UNHCR card tawi gambelmi ka hihi. Ka nuntak nading hih teng ah part time tawh na a sem pak hi ing ci-in I gen theih ding thupi ding hi. Malaysia om Zomipih a kuamaciat I omna gam huihnun zia tawh kizui in kidawm ciatni cih hong zasak phapha ung. A zenzen in kimat kihenna khat natuak leh ZAM zum ah hong zasak pah in. Nang ading in a ready sa in om den uh hi.\nGambel te ading zato Clinic thak\nMERCY MALAYSIA te makaih na tawh a kihong ahih gambel mite ading clinic (Sikhan) thak khat hong om hi. Damlo te in hih mun ah zong kilak thei ding hi.\nJalan Mewah 1/2, Pandan Mewah, Ampang, Selangor.\nJanuary 24-27, 2020 ni sung teng UNHCR zum kikhak ding hi. January 28, 2020 ni pan in angeina om bang mah in kihong kik ding hi.\n24 January 2020 (Friday) Chinese New Year 25 January 2020 (Saturday) ni tangin kikhak hi a, 27 January 2020 (Monday) Chinese New Year (26 January 2020 (Sunday) nitangin kikhak hi ding hi.\n2020 kumsung UNHCR zumpi kikhak ding niteng pen a nuai a bang ahi hi.\n1. 01 January 2020 (Wednesday) New Year’s Day\n2. 24 January 2020 (Friday) Chinese New Year (25 January 2020 (Saturday) ni tangin kikhak)\n3. 27 January 2020 (Monday) Chinese New Year (26 January 2020 (Sunday) nitangin kikhak)\n4. 01 May 2020 (Friday) Labour Day\n5. 25 May 2020 (Monday) Hari Raya Puasa(EID AL-FTR)\n6. 26 May 2020 (Tuesday) Hari Raya Puasa (EID AL-FTR) 24 May 2020 (Sunday) nitangin in kikhak.\n7. 31 July 2020 (Friday) Hari Raya Qurban/Haji\n8. 31 August 2020 (Monday) National Day\n9. 13 November 2020 (Friday) Deepavali (14 November 2020 (Saturday) nitang in kikhak)\n10. 25 December 2020 (Friday) Christmas Day\nZato lamtawh kisai\nTukalsung thong lam buaipih\n1. Tua Deih Lian (Zozang) Palik zum leh thukhen zum ah kibuaipih laitak.\n2. Pau Sian Mung (Zozang) Palik zum leh thukhen zum ah kibuaipih laitak.\nThawn Tang Thang (Nahnuai) Sungai Udang thong ah kimuh pih.\nNapai na khempeuh ah Card pua hamtang in\nInn nuai a tuakpak bek na hi zongin na pai na khempeuh ah na card tawi pua kawikawi in. Tuhun laitak a kimawl pawl khat te UN card nei na pi a card uh puak ding manggilh in pua cih om zelzel ahih manin I pai na khempeuh ah I card te pua hamtang ding hi hang. A tawpna ah ahoih lo pen in tuahsiatna khat I neih leh zong tua I card tungtawn in hong kikan hong kizong thei ahih manin pua lo in mawk vak loh ding kigen phapha hang.\nZAM zum ah ki leithei\n1. Thang Langh Pau (Pyidawtha) RM50\n2. Kham Lian Khual (Tualzang) RM200\nZAM ZUM nisim 9:00AM-6:00PM sung kihong den hi.\nPrevious: Impeachment vai ~ DK Khup\nNext: Kiallap: Coronavirus tawh kisai thu 7\nKipumkhatna (Oneness) ~ Pu Zokhai


url: =LESSON 12 Dec. 14 – 20 A Hoih Lo Khentatnate Tungah ~ MUC\nLESSON 12 Dec. 14 – 20 A Hoih Lo Khentatnate Tungah\nAdmin 10:31:00 AM 4Q2019, Articles, Sabbath School Lesson\nLESSON 12 Dec. 14 – 20\nA Hoih Lo Khentatnate Tungah\nTu Kaal Sung Sim Ding: Neh. 13: 23 – 25; Thkna. 7:3, 4; 2Kor. 6: 14; Ezra 9, 10;1Kor. 7: 10 – 17\nKAMNGAH: “Ka biak Pasian aw, ka mawhnate un ka lu dawn dong uh hong vuknelhin vantung dong banto ahih manin nangma lam kong et ding maizumin ka mai a san hi, ka Pasian aw. Ezra 9: 6.\nEzra leh Nehemiah in namdangte tawh kipii kiteenna a awlmawh lo Israelte lakah makai nasemte hi. Ezra leh Nehemiah in tua bang mite nunzia a hoih lohna pulaakin Pasian tawh kizopna hoih nei dingin mipite makaih hi. Thu-um lo mite a kipan milim biakna in Israel mite huzaap khin a, Israel in sungah siatna tawh kidim hi. Canaan mite biakna in Israelte lakah kizel mangin gam sung khempeuh, mual tung khempeuh in Baal leh Asherah biakna tau dim hi. Tua banah milim bia zi, pasal a nei Israel innkuante in kisia tektek uh hi. Balaam in Moab mite tungah a numeite uh Israel mite zi dingin pia un, ci-in sawl a, tua hileh Israelte in a nungta Pasian biakna panin kihei ding uh hi. Balaam sawl bangin piang takpi hi. Zi le pasal kikaal hi bek lo-in a tate uh huzaap hi.\nEzra leh Nehemiah in tua bangin Israel mite in namdang tawh kiteenna bang gen hiam? Mite ut bangin koih uh hiam? Ahih keileh tua bangte langpan uh hiam? Tu kaal sungin tua thute i kikum ding hi.\nMite tungah Nehemiah Nasep\nNeh. 13: 23 – 25 sim in. Bang thupiang hiam? Koi bangin Nehemiah in tua mite nunzia puahpha hiam?\nA tate un Babylon saltanna-ah kizang Aramaic or Hebrew pau thei lo uh hi; Lai Siangtho hilhna thei lo uh hi. Hih in buai-na lianpi hi. Bang hang hiam cihleh Pasian pulaak thuman thutak beimang lo ding a, thu khial in zo lo ding hi. Mipi in Thukham (Torah) a theihtel nadingun siampite leh laitheite in Aramaic pau-in thuhilh uh hi. Ammon, Ashdod leh Moab minamte zi-in a tenpihte sung panin a khangkhia naupangte in a pa-te uh pau thei lo uh hi. Kampau in i ngaihsutna, i lungsim puak huzaap mahmah hi. Bang hang hiam cihleh kampau in nunzia pulaak hi. Kamsangte zat laimal, Lai Siangtho kammalte mangthang hileh a kipulaak thuman thutak a manphatna zong mangthang ding hi. Tua hi-in Nehemiah in Pasian Kammal tawh kizopna nei lo innkuante adingin a nungta Pasian, Hebrew mite Topa tawh kizopna nei lo-in a manthan ding uh lunghimawh hi. Lai Siangtho thuthuk kante in a genna uah Nehemiah kampau in mipite maizumna suakin, tua in amaute tungah gimna thukhenna khat hi, ci-in pulaak uh hi. Nehemiah in mihonpi taihilh banah hamsiat gawp a, ama kampaute in muhdahna tawh kampau hi lo-in Topa tawh Thuciamna palsatna hangin hamsiatnate a pulaak hi zaw hi.\nThuhilhkikna Bu sungah thuciam a palsat mite thuak ding hamsatnate kigelh hi. Nehemiah in tua hamsatnate mah pulaak kik hi a, a thu palsatnate uh hangin gimnate gen kikkik hi zaw hi. Amaute deihtel khialhna, khentat khialhna hangin siatna thuak uh hi. “Nehemiah in hehin thuhilh ziau leh hi thei napi, ahi zongin amaute satin a sam uh bawhsak gawpna a hang in (Neh. 13: 25), siatna hangin mite muhna-ah gimpiakna dingin tua bangin gamta hi. Hih bang gamtatnate in siatna piangsak mite a makaih khial makai tawmno khat tung bekah kizang hi. Tua bangin a thuakte in mipi mai-ah maizumna thuak uh hi. Mi khat in ama deihtelna, khentatna bangin thuak hi, ci-in mite in a theih dingun Nehemiah in hilh hi.\nPawl sungah mi khat in khialhna khat a neihteh koi bangin va hopih, paupih ding i hiam?\nNeh. 13: 26, 27 sim in. Lai Siangtho sung a thute in thuman lampi pan lampialna in bangzahin lauhuai ahihna hong hilh hiam?\nSolomon in ama deihtelna in siatna lianpi suak hi. Israel kumpi tungah Pasian thupiakte a palsat manin Solomon in tua bangin siatna tawh kidim hi. “A lungsim heikhia kha ding ahih manin zi la thuah lo ding a, ama a’dingin ngun le kham zong nakpitakin behlap lo ding hi” (Thkna. 17: 17). Solomon nunzia in ettehhuai lo hi. Zi khat sangin tam zaw nei hi bek lo-in, Nehemiah thuhilhna bangin, Solomon in a nungta Pasian bia lo zi tampi nei hi.\nBang hangin Nehemiah in milim bia-te tawh kiteenna in siatna sung hong lutpih hi, ci-in hilh hi ding hiam? Pian. 24: 3, 4; 28: 1,2; Thkna. 7: 3,4; 2Kor. 6: 14.\nNamdangte tawh kipi kiteenna in minam deidanna kihuatna hang hi lo-in milim biakna tawh kisai thu hi zaw hi. Lai Siangtho sungah Israelte in namdang tawh kiteeng mi om uh hi. Namdang tawh kiteeng lo ding, upna kibang lo mite tawh kiteeng lo dingin thupiak om hi mah taleh Moses in Midian mi Zipporah zi-in la hi; Boaz in Moab minam Ruth teenpih hi. Nehemiah leh Ezra hun a mite in Pasian um mite teenpih lo uh hi. Richard M Davidson, in Flame of Yahweh (Peabody: Hendrickson Publishers, 2007), 17. “Eden a kipan zi le pasal in upna sungah pumkhat hi-in, khat le khat kihuh diamdiam ding leh a manpha thute tawh nungta khawm dingin Pasian in geel hi.” Namdang (pagan) zi-in a neite in amau biakna nusia lo uh hi. Tua hangin Nehemiah in mite deihtelna, Pasian tungah a cihtak lohna uh hangin a hehna pulaak hi.\nLai Siangtho in Pasian hong deihsak Ama sungah a kip nuntakna leh a lian mahmah nuamna tawh nunzia ding lampite hong hilh hi. Tua mah bangin upna kibang, hakkol kibang zi le pasal in nunzia hoih tawh nungta-in Topa tungah ki-ap thei dingin thu hong pia hi.\nNehemiah makaihna panin bang thuguipite in siatna panin upna leh innkuan hong dal ding hiam?\nEzra 9 sim in. Bangci bangin Ezra in Israelte in namdang tawh kiteenna pulaak hiam? Ezra 9:1, 2.\nEzra 9: 1,2 sungah amaute in “Siangtho-in tuam om lo uh hi” ci-in kigelh hi. Siangtho in tuam om cih kammal in Siam. 10:10; 11: 47; Pai. 26:33; Pian. 1:4, 6, 7,14, 18 ah zong kimu hi. Hih kammalte in thu-um lo mite tawh kipi kiteenna tawh kisai bang pulaak hiam?\nIsrael makaite in Ezra kiangah va pai uh a namdangte tawh kipi kiteenna thu mah va pulaak uh hi. Amaute pulaak gam, minamte in Thukham (Torah) in a deihloh minamte kihel hi. Gam uk makaite in siampite, Levi-te in tua thupiakte palsat ahihna uh va gen uh hi.\nBabylon gamah saltanna a piangsak thute a etkikna uah Ezra in Israel mite thuman lohna ahi namdangte tawh kipi kiteenna panin gam sung in milim biakna tawh kidim ahihna thu mukhia hi. Ezra in Israelte in Pasian thupiak bangin nungta uh hileh, a kim a paam uh a namdangte pan a tuamin om uh hi leh, a thuak uh gimnate tawh kipelh ding uh ahihna mu hi. Makaite in a beisa-a thute phawk lo-in tu-in thupiakte a palsatna uh hangin Ezra in a hehna lian semsem hi. Amaute in a gam sung a Pasian hoihnate phawk lo-in lungdamna nei lo ahih manin Ezra hehna khang semsem hi.” Ellen G. White, Prophets and Kings, 620.\n“Tuam om” cih kammal in a kibang lo na khat peuh khenna-in zong a kizang kammal hi. A tuamdiak hihna pulaak hi. Pasian thuman thutak in a man lo biakna panin khentel siamna hong guan hi. Upna kibang lo numei, pasal nei lo ding thupiak in nupa bek tham lo-in tate tungah huzaap lianpi nei hi. Nuntak khuasakna, zia le tong huzaap lianpi nei hi, cih mu thei uh hi.\nA beisa-a khialhna khat om hi taleh innkuan sung, zi le pasal kikaalah bangci bangin upna kip ding hiam?\nEzra In Semkhia\nEzra 10 sim in. Bangci bangin Ezra leh makaite in namdang tawh kipi kiteenna pan buai-nate siangsak hiam? ___________________________________________________ ___________________________________________________\nIsrael mi honpi in namdang zi khempeuh ciahsak dingin khentat uh hi. A lamdang mahmah in Ezra 10: 15 sunga min li simloh, a dang zi nei khin pasalte zong thukim uh hi. Jewte in –namdang a zi-te uh ciahkiksak dingin kamciam uh hi. Tua bangin a sep nadingun kha 3 sung sawt hi. Kha 3 a cin ciangin Jewte in namdang zi-te ciahkiksak uh hi (Ezra 10: 18 – 43). Nupa kimkhat in ta nei khin uh hi. Tua bangin tate in nu tawh kikhen ding, cih pen thuman mah hi ding hiam, a hoih hi ding cih ngaihsutna om hi. Ahi zongin i phawk ding thu in Pasian in Jewte tawh a thak kipuahphatna khat bawl kipan hi. Tua in a lamdang kibawlphatna, sit nei lo-in Pasian nung zuihna hi.\nEzra 10:11, 19 ah kizang “no le no tuam om un” (badal) “hemkhia” (yatza) cih kammalte in Lai Siangtho sungah nupa kikhen (divorce) a pulaak kammalin khat beek kizang lo hi. Ezra in a kizang ngeisa nupa kikhen a pulaak kammalte a thei lo hi lo-in, zat loh ding khentat zaw hi. Ezra in Torah (thukham) palsatin kiteennate nupa kiteenna-in simsak lo hi. Amau kiteenna kidokkhia kik hi; bang hang hiam cihleh amaute kiteenna in thukham tawh kituak lo hi. Thupiak tawh kituak lo kiteenna khempeuh a suphiat uh hi zaw hi. Ahi zongin ta nei khin nupa-te tungah bangci thukhen uh hi, cih thu a kipan kim le paam tungah huzaapte a kipulaakna om lo hi. Tua hunlai- a mite ngei-na khat in pasal masate in a zi masa leh a tate kemcing uh hi. Zi in ama nu le pa kiang va zuan kik hi.\nTawl khat khit ciangin Jew kimkhat in thu-um lo mite teenpih uh hi; a kiciahsak kik numei-te teenpih hi kha thei hi. Tua bang buai-nate siansak nadingin mihing pianpih leh Pasian tungah kipiakna tungah kinga hi. Upna kip nei-a kingaihsun eite in, hun khat lai bang lo-in Topa tawh kizopna tawm bang kiam zaw deuh hi, ci-in i kitheih ciangin a taktakin Topa tawh kizop kisam mahmah lai ihihlam kiphawk ding kisam hi. Mihing in na khempeuhah Pasian masak zawk ding i buaipih tawntung hi.\nTopa tungah na ki-apna a tawm hun a om ngei hiam? Tua bang ciangin bang thutak na mu hiam?\nEzra leh Nehemiah thuhilhna panin kiteenna tawh kisai thu-te Pasian in kiteenna pen thupi takin ngaihsun hi, cih kitel mahmah hi. Eite in zong thupi takin i koih ding kisam hi. Zi nei ding tangval hi taleh, pasal nei ding nungak khat hi taleh thungetna tawh mapan ding kisam hi. Khentatna-ah Pasian kihelsak in. Pasian thupiak tungah cihtak ding kisam hi. Tua thute in siatna leh gentheihna tuamtuam pan hong kem ding hi.\nBangci bangin Paul in Khristian khat in Khristian hi lo khat tawh kiteenna gen hiam? 1Kor. 14: 7: 10-17 limtak ngaihsun in. Koi bangin kiteenna-ah hakkol kibang lo puakkhopna kantan zo ding i hiam?\nLai Siangtho in upna kibang lo mite tawh kiteenna tawh kisai a kitel sinsen hilhcianna om lo ahih manin Lai Siangtho tawh kituak lo kalsuanna in pilna hi lo hi. Upna kibang lo kiteenna in Lai Siangtho tawh kituak lo hi, ci-in Ezra siksanin, tua bang nupa khinte kikhensak ding pen a hoih khentatna hi lo hi. Ezra leh Nehemiah khentatna in Pasian deihna bangin amau hun a kizang ding hi; bang hang hiam cihleh Israelte mailam leh biakpiakna in kisia ding dinmun tung khin, a nungta Pasian bia minam ahihna uh mangthang ding hi ta hi. ahih manin tua bangin khentatna bawl uh hi (Ezra 10: 11).\nEzra leh Nehemiahte madeuh Jewte in Elephantine, Egypt gam a omlai-un, a makaite un namdangte tawh kiteen ding phal uh a, a sawt lo-in Yahweh biakna leh pagan biakna Anat pasian biakna gawmkhawm uh hi. Tua banah Messiah Honpa hong suah ding genkholhna in lauhuai dinmun tung hi. Ezra leh Nehemiahte khentatna siksanin upna kibang lo nupa khinte kikhensak ding hi lo hi. Pasian in upna hakkol puak kibat ding thupi a sakna mitsuan ding kisam hi. Tua bangin upna kibang lo nupa a kikhen uh ciangin Satan in lungdam mahmah hi. Bang hang hiam cihleh zi ahih kei leh pasal in upna hatin, tua sangin a nihun Pasian upna sungah pumkhat suakin nasem khawm le-uh na lianpi sem zo ding uh hi, cih mu ahih manin nupa kikhen ding hanciam hi.\nLai Siangtho in upna hakkol kibang lo puakhawm lo ding hi, ci-in hong hilh hi (2Kor. 6:14), amau khentatna bangin hakkol kibang lo a pua khawm nupate tungah hehpihna om ahihlam zong Lai Siangtho in hong hilh hi. Tua bangin upna hakkol kibang lo nupa in Topa tung leh a zi, a pasal tungah a cihtak ding uh Topa in deih hi. Ama deihna bangin i nuntak loh ciangin Topa in hong nusia lo-in, Ama hong huh ding a ngen hi lehang hong huh lo-in a om kei ding hi. Hih in i ut bang semin Topa hong huh ding ngen lehang Topa in thupha hong pia veve ding hi, cihna hi lo hi. Kiniamkhiatna tawh i kisapnate tawh Amah va zuanin hong huh ding ngen lehang Amah in hong za hi. Pasian hehpihna om lo-in eite in lamet bang mah i nei kei hi. Bang hang hiam cihleh eite khempeuh in mawh nei mi i hi hi.\nNgaihsutbeh Ding; Ellen G. White, “Reformation,” 669 – 678, in Prophets and Kings.\n“Pasian hong sawl nasepna khat peuh, a hong piak sep ding khat tungah hanciam, cihtakna in biakna man khat hi. Mihing in Pasian nasem dingin Ama khut zat a suah nadingin a hun hoih zangsiam ding kisam hi. A hun leh a mun zui-in khentatsiamna leh sepna in nasep zawhna hong pia hi; zekai-na, kinlohna in Pasian mindai-sakna zahtak lohna hi. Makaite in thuman nasepna-ah lawpna nei lo-in, kinmel nei lo, ngimna nei lo uh hileh pawlpi in a ihmucip hi ding a, thadahin, leitung nopna tawh kidiah ding uh hi. Ahizongin Pasian leh Ama na bek sepnopna, lawpna tawh kidim uh hileh, pawlpi mite in kipumkhatin, lawpin, hanciamin nasem ding uh hi.\nPasian Kammal in kibat lohna tuamtuam pulaak hi. I mai-ah mawhna leh siantho-na, i deih zawk zui-in, deihlohte nunghei ding hi. Thangpaih hehna, thuman lohna, ciampelhna tawh kidim Sanballat leh Tobiah om a, dikna, hoihna leh kipiakkhiatna tawh kidim Ezra leh Nehemiah, koi i tel zaw ding hiam? Mimal khentatna bangin i zuih nop i zui thei hi. Pasian thupiak a nialte thuak ding gimnate leh Ama thupiak a zui mite ngah ding thupha-te ngaihsun in. Thupha maw, hamsiatna eima deihtelna bangin i ngah ding hi.” Ellen G. White, Prophets and Kings, 676.\n1. Ezra leh Nehemiah hun sung a thupiangte ngaihsun lehang mi tampi in Pasian masak lo uh hi. Tua manin milim bia-te zi-in nei uh hi. Tua ahihmanin Ezra in tua bangin nusia lo hi. Ahizongin kipuahphatna leh a hoihzaw ding lametna tawh a mawhnate uh hilh hi. Kikhel takpi uh hiam? Gamtat kikhel uh a, lungsim kikhel takpi mah ahi hiam? Pasian thu sungah a khangto takpi uh hiam? Bang thu in amaute in kikhel taktak lo uh hi, ci-in kilangsak hiam? Lungsim kikhelna bangzahin thupi mahmah hiam?\n2. Bangci bangin pawlpi in upna kibang lo a buai nupa makaih ding hiam?\n3. Pasian thupiakte in kikhel ngei lo hi; kip tawntung hi taleh ngei-na, zatzia cihte in kikhel khel hi. Bang hangin mun le mual zui-in ngei-nate leh Pasian thuman khentel thei ding i hiam?